Salut impulsa un programa per dissenyar i aplicar actuacions que s’avancin al canvi climàtic - Social.cat\nSalut impulsa un programa per dissenyar i aplicar actuacions que s’avancin al canvi climàtic\nL’emergència climàtica és “la major amenaça global del segle XXI”, segons Vergés, i causa a Catalunya 3.500 morts prematures\nDilluns, 13 de gener de 2020 | 13:30 h\nUna pancarta d'una de les manifestacions en contra del canvi climàtic | Markus Spiske (Unsplash)\nSalut impulsa un programa per dissenyar i aplicar actuacions que s’avancin al canvi climàtic. Ho ha anunciat aquest dilluns la consellera Alba Vergés, que ha ressaltat que l’emergència climàtica “és la major amenaça global per a la salut al segle XXI i a Catalunya”, on hi ha 3.500 morts prematures per aquest motiu.\n“Ja estem responent a aquesta emergència, però ara ens hi podrem anticipar i respondre-hi millor”, ha afegit el secretari de Salut Pública, Joan Guix, que ha assenyalat l’increment de la temperatura com una de les causes més preocupants d’aquest canvi climàtic.\nAixí mateix, l’evidència científica mostra que, a Catalunya, l’any 2019 s'ha superat 125 vegades el límit d'ozó troposfèric, que obliga a informar la població i nou vegades el límit d'alerta, cosa que no passava des del 2003. Per aquest motiu neix el programa, que vol ser “un instrument operatiu i específic” per protegir la població dels efectes negatius del canvi climàtic.\nLa creació d’un comitè científic\nSegons ha dit el secretari de l’Agència de Salut Pública de Catalunya (ASPCAT), el nou programa de resposta davant l’emergència climàtica implicarà, en breu, la creació d’un comitè científic, així com també d’un equip de coordinació pel canvi climàtic dins de l’ASPCAT. Aquest equip es coordinarà amb la comissió interdepartamental ambiental del Govern, que ja està en funcionament.\nAquest nou programa suposa reorientar i enfortir les polítiques de salut pública per posar els efectes perjudicials del canvi climàtic en el centre. I amb la seva creació, Salut dona compliment al mandat de la Llei 16/2017 del canvi climàtic de la Generalitat de Catalunya, que en el seu article 13 se centra en polítiques per garantir la seguretat de la població en salut.\nSalut ambiental, alimentària o epidemiològica\nEs tracta d’una tasca que ja s’està fent actualment des de les unitats centrades en salut ambiental, salut alimentària o promoció epidemiològica. Igualment, Salut disposa de protocols d’actuació en aquests àmbits, com és el cas del Protocol per a la vigilància i el control de les arbovirosis importades transmeses per mosquits a Catalunya; o del Protocol per prevenir els efectes de les onades de calor en salut (POCS).\nEn aquest punt, la consellera Vergés ha volgut remarcar “l’esforç que ha fet Salut amb campanyes massives de difusió de consells de salut, com la de l’estiu passat per prevenir els efectes de les onades de calor entre la ciutadania”.\nLa reconversió de la flota de vehicles\nD’altra banda, el Departament de Salut ja ha adoptat mesures d’eficiència energètica dels edificis i de reconversió de la flota de vehicles propis. Així, un 97,2% dels vehicles que tindrà a disposició a partir d’aquest primer trimestre de 2020 seran híbrids i també disposarà de dos vehicles elèctrics. A més, durant tot l’any 2020 es donaran de baixa els vehicles que no tinguin etiqueta ambiental C o B.


Holiday Home Bonnieux Rue Droite Bonnieux França - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Bonnieux, no busqui més enllà de Holiday Home Bonnieux Rue Droite. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday Home Bonnieux Rue Droite ofereix un servei impecable i compleix amb totes les exigències dels més experimentats viatgers. S'admeten animals de companyia són només algunes de les comoditats que fan que Holiday Home Bonnieux Rue Droite sigui diferent dels altres hotels de la ciutat.\nL'ambient de Holiday Home Bonnieux Rue Droite es reflexa en cada habitació. calefacció, aparell de televisió, forn microones, renta vaixelles, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Holiday Home Bonnieux Rue Droite és una elecció inteligents per a viatgers a Bonnieux, i ofereix una estada relaxant i sense molèsties.


SNCF trenca l'aliança comercial d'alta velocitat amb Renfe\nLes dues companyies volen explotar per separat l'alta velocitat Barcelona-París\nUn AVE, en primer terme, i un TGV a Figueres. DAVID BORRAT\nParísRenfe i la companyia ferroviària estatal francesa, SNCF, deixaran d’explotar conjuntament les línies d’alta velocitat entre l’Estat i França. L’operadora francesa ha comunicat aquest dimecres a Renfe que no renovarà l’aliança quan acabi l’actual contracte, a finals d’any, per falta de rendibilitat. “Les línies no han estat mai rendibles i no volem continuar perdent diners”, apunten fonts de l’operadora francesa citades pel diari econòmic Les Echos.\nRenfe lamenta que SNCF posi punt final a l’acord per explotar conjuntament les línies Barcelona-París, Barcelona-Lió i Madrid-Marsella. “L’operadora ens ha comunicat la seva intenció de no renovar i li hem dit que no compartim les raons esgrimides per dissoldre l’aliança”, han explicat a l’ARA fonts de l’operadora espanyola. “Renfe hauria preferit sens dubte continuar, però des del nostre punt de vista no hem trobat un acord satisfactori”, asseguren des de la companyia francesa. SNCF ja va trencar l’acord comercial amb la italiana Trenitalia l’any passat per les mateixes raons.\nAmb la pandèmia la demanda ha caigut en picat –un 72% el 2020 i un 59% el 2021, segons dades de SNCF– i la competència de les companyies aèries és forta, però Renfe sosté que, tot i l’evident baixada de la venda de bitllets des del març del 2020, “hi ha mercat”. Des de finals del 2013, els trens de l’aliança comercial entre les dues operadores han transportat 5,6 milions de viatgers.\nDes de la liberalització del transport ferroviari, les relacions entre Renfe i SNCF s’havien tensat. Les dues companyies s’han convertit en competidores en línies d’alta velocitat com la que uneix Barcelona i Madrid, que SNCF opera amb la marca de baix cost Ouigo. En canvi, Renfe no ha aconseguit explotar línies a França. Les autoritats gal·les hi han posat bastons a les rodes argumentant qüestions tècniques d’homologació. Ara Renfe espera que França l’autoritzi a posar en marxa en solitari les mateixes línies que opera actualment amb SNCF. “Esperem la seva plena col·laboració i que hi hagi reciprocitat”, apunten des de l’operadora espanyola. “Volem continuar llogant el mateix nombre de trens”, asseguren. SNCF continuarà explotant l’any que ve la línia Barcelona-París, l’única que considera rendible.\ntransport ferrocarril Alta velocitat


Com augmentar el segrest de carboni dels sòls agr...\nEls sòls agrícoles poden ser uns grans aliats a l’hora de capturar i reduir la presència de carboni a l’aire, un dels responsables del canvi climàtic. Això és possible gràcies a diferents eines i pràctiques agràries, que a més permeten la comptabilització d’aquest segrest de carboni.\nAra, el Grup Operatiu CARBOCERT, participat per l’IRTA, publica de forma gratuïta la «Guia de bones pràctiques agràries CARBOCERT», que presenta recomanacions agronòmiques per a 6 cultius de referència al Mediterrani: blat, olivera, vinya, cítrics, ametller i arròs. Es pot descarregar a través d’aquest enllaç: guiacarbocert.es.\nEl propòsit d’aquesta Guia és oferir amb senzillesa i claredat una sèrie de maniobres agrícoles que han demostrat científicament la seva eficàcia no només en l’augment de segrest de carboni en els sòls i en les estructures perennes, però també en qüestions de millora de la biodiversitat, de retenció d’aigua, etc. Gràcies a aquesta ajuda, els agricultors podran escollir aquelles maniobres o pràctiques que millor s’adaptin al seu procés productiu, contribuint a la lluita contra el canvi climàtic i a la pèrdua de sòls fèrtils que es deriven de l’aplicació de pràctiques intensives.\nAquesta Guia forma part dels treballs realitzats pel Grup Operatiu CARBOCERT, que té com a objectiu establir metodologies que permetin comptabilitzar l’augment de carboni en sòls agrícoles i en estructures fixes i perdurables, com a conseqüència de l’aplicació de pràctiques agronòmiques sostenibles. L’IRTA en forma part, juntament amb UNE, ASAJA, AENOR, IFAPA i AEAC. Per saber-ne més podeu accedir a la pàgina web del projecte: www.une.org/cooperacion/carbocert.


I.Verds (IV) d´Artà: Comunicat d'Eu-Ev de Capdepera, de reafirmació i aclariments\nComunicat d'Eu-Ev de Capdepera, de reafirmació i aclariments\nCapdepera, 3 de gener de 2009\nEu-Ev de Capdepera es reafirma en la seva posició sobre les responsabilitats polítiques derivades de la tragèdia de l'hotel Son Moll\nA rel de la roda de premsa celebrada el passat dia 31 de desembre i del comunicat de premsa que vàrem fer públic aquell mateix dia, en els quals explicàrem i desenvolupàrem la nostra postura d'exigir la dimissió del batle de Capdepera com a la única i millor via per a sortir de la situació de crisi al si del pacte de govern d'aquest Ajuntament, provocada pels tràgics esdeveniment de dia 16 de desembre a Cala Ratjada, se'ns ha acusat de moltes coses, com ara: que jo, Maria Orts, com a 1ª tinent de batle podria haver aturat les obres, que les regidores d'Eu-Ev sabíem que les obres estaven en marxa, que no hem respectat el dol, que urbanisme es duia en grup, que no tenim ni seny ni cordura, no contribuïm mai a res, que som deslleials, que ara hem d'unir forces i fer pinya i actuar amb racionalitat, que el primer és el poble...\nCrec que totes aquests afirmacions necessiten una sèrie de consideracions i aclariments:\n1er. En efecte, jo era la primera tinent de batle de l'ajuntament de Capdepera. Però entre dia 8 d'agost i fins a dia 8 de desembre m'he trobat absent per motiu d'una baixa per maternitat. Per tant, no vaig substituir el batle durant les seves vacacions ni vaig assistir a les Juntes de govern (òrgan que aprova les llicencies d'obres). Amb plena confiança envers tasca dels meus companys de pacte, pensava que l'hotel tenia llicència i que aquesta s'adaptava a la normativa municipal: Com és lògic, confiava en els meus companys de pacte.\n2on. Cap dels membres de l'Assemblea d'Eu-Ev de Capdepera, incloses les dues regidores, ha fet declaracions a la premsa. Aquesta conducta s'ha perllongat fins el moment en què ens assabentàrem que els nostres socis de govern havien decidit incomplir el compromís de tornar a celebrar una reunió de la Comissió de Seguiment del pacte de govern el passat dia 30 de desembre i donar-nos les explicacions que havíem exigit a la reunió de la Comissió de dia 22 de desembre. És cert que a la premsa es va publicar alguna declaració en clau partidista durant els dies de dol, però també ho és que quan en el si d'un partit es discuteixen assumptes d'aquesta transcendència, sempre existeix un alt risc de filtracions a la premsa, filtracions per les quals ja vàrem demanar disculpes encara que nosaltres no n'érem les responsables (Comunicat d'Eu-Ev de Capdepera de dia 19-12-08).\n3er. A l'inici del pacte de govern, tant PSM com Eu-Ev ens vàrem oferir a ajudar el batle (que estava molt verd) a gestionar el departament d'Urbanisme i a accelerar els projectes d'obres municipals per que sortissin el més aviat possible i sense errades. En cap cas des de Ev-Ev ens immiscírem en la gestió del personal d'Urbanisme ni en l'aplicació de la disciplina urbanística, per les senzilles raons que el personal tècnic municipal tenia molt clar que el seu superior era el batle i que aquest mai ens autoritzà a fer res. Per tant, la nostra posició pel que feia a Urbanisme s'exposava exclusivament a les reunions de pacte. Par altra banda, a principis del l'any 2008, el batle es va ocupar de comunicar-me explícitament que no tenia res a fer dins Urbanisme.\n4t. Em semblen fora de lloc totes les declaracions a les quals se'ns titlla a les regidores d'Eu-Ev no només de deslleials sinó de no contribuir positivament en res. Referent a aquestes darreres acusacions, només volem exposar una sèrie de fets:\nAquestes regidores sempre han anat de cara, avisant en tot moment els seus companys del que farien i del que pensaven. De fet, quan se li planteja al batle que ha d'assumir les seves responsabilitats en constatar que no compleix amb les seves obligacions, se li planteja a ell en primera instància, restant per la nostra part a la espera que ens doni una resposta durant quinze dies. Mentres tant, i a esquena nostra, tots els membres del pacte consensuen i enllesteixen la nostra destitució, així com l'anul·lació de la segona reunió de la Comissió de Seguiment, amb l'evident objectiu de provocar les nostres declaracions i obtenir, d'aquesta manera, l'excusa per a procedir a la nostra expulsió del Pacte de govern de l'Ajuntament de Capdepera.\nQue no contribuïm a res? A banda de tots els projectes que hem deixat enllestits a les àrees de govern que teníem encomanades (que són molts i que descriurem més endavant), podem dir que les obres del carrer Port ja estan en marxa gràcies a la nostra gestió; que la crisi de la Policia Local va recaure totalment sobre la nostra regidora; que el Catàleg de Patrimoni està en marxa gràcies a nosaltres, que la documentació per a contractar la redacció de les noves NNSS està preparada i a la espera només que el batle es decideixi d'una vegada a tirar-la endavant. Que, a més, i després del fet que el projecte de rehabilitació del casc antic hagués estat comanat d'amagat pel PSOE i que el mateix no hagi estat mostrat a la resta de companys d'equip de govern, la setmana passada (en plena crisi pels esdeveniments de Cala Ratjada) aquestes regidores encara s'esmerçaven en estaven plantejar al grup municipal del PSOE, de manera constructiva, les errades tècniques que tenia el projecte per a que fossin adequadament corregides. També en plena crisi vàrem ser nosaltres els que exposàrem la necessitat que no es paralitzassin les gestions encaminades a tirar endavant els projectes que han de rebre el finançament del “Pla ZP” i també arribarem a acords.\n5è. Consideram perfectament compatible la nostra exigència d'assumpció de responsabilitats per fer les coses malament amb la racionalitat, per una banda, i amb la continuació de la tasca de gestió municipal, i d'aquesta manera hem procedit. Si ara l'equip de govern cerca recolzaments puntuals amb altres partits és perquè aquesta és la seva voluntat. Per la nostra banda, recolzarem aquells projectes que es decideixi engegar, sempre i quan els considerem consistents i ajustats a les línies del pacte de govern que signàrem a l'inici de la legislatura i no hi observem errades en la seva redacció, tramitació i/o execució.\n6è. És al batle de Capdepera a qui s'ha de retreure la manca de cordura i de racionalitat, en el moment en què no va aturar unes obres com les de l'hotel Son Moll i en què pren, de manera continuada, decisions com aquesta, decisions preses de manera totalment unilateral (un altre exemple és la reincorporació, fa poques setmanes, de l'Inspector de la Policia Local, suspès cautelarment per l'equip de govern, sense consultar ni al regidor de Policia ni a la regidora de Personal).\n7è. Nosaltres “fem pinya”, però quan consideram que es tracta adequadament el tema i hem pogut participar de la decisió. En tot cas, el que ha de quedar clar és que el primer és la nostra coherència i que, si hagués estat per nosaltres, podem assegurar que l'expedient d'obres de la renovació de l'hotel Son Moll no hagués estat tramitat de la forma com s'ha fet, i que les obres s'haurien aturat. Del contrari, hauríem dimitit i assumit les nostres errades, que és, ni més ni menys, el que demanam al batle de Capdepera.\nRegidora d'Eu-Ev de Capdepera.\nPublicat per IVerds Artà i Colònia de Sant Pere a 17:14\nEtiquetes de comentaris: Capdepera, Diògenes, PSOE, territori, UM, urbanisme\nJ. Sitges/DdB, 28-01-09: "Els cotxes queden fora d...\nUM-PSOE: Irresponsabilitat i passivitat en Salut i...\nImpossible jugar sense perill als parcs infantils ...\nDiògenes reivindica que el PSOE tiri endavant al P...\nComunicat d'Eu-Ev de Capdepera, de reafirmació i a...


Registre en línia Khan Wars. Juga gratis en línia joc Khan Wars\nEdat Mitjana, les guerres intestines, milers de cadàvers ensangonats, els seus propis castells i exèrcits ... tot això (i una mica més) ofereix jocs en línia Khan Wars. El anul · lant la seva tasca - la recopilació de tropes per a la defensa de les seves terres, els límits s'expandeixen per els panys de la conquesta d'altres jugadors també interessats en la comprensió del joc Khan Wars en línia.\nUna important "plus": no té instal · lat al seu ordinador, no hi ha aplicacions. Atès que el joc és un navegador, tot el que es necessita - és anar pas Registre de Guerra del Principat. Després d'iniciar aquest fascinant món de les batalles.\nPer descomptat, vostè ha de preocupar no només de les grans victòries en el camp de batalla, sinó també per al seu propi benestar. Va començar a jugar Khan Wars, vostè sabrà que per crear el seu propi exèrcit ha excavar a la recerca d'or, ferro, i les disposicions per a la caserna. I per al seu bon manteniment és convenient aprendre a negociar amb tots els recursos extrets en el mercat.\nKhan Wars joc en línia que ofereix una selecció d'11 nacions, cadascuna de les quals té els seus propis bons i habilitats. Però, de fet, la transferència dels "fronts", un dels quals haurà de donar preferència, centrant-se en les característiques o, o recurs visual, o en la seva pròpia intuïció (entre parèntesis són les habilitats de bonificació, recursos o tropes): [ _1_]\n* Àrabs (provisions + infanteria)\n* Búlgars (mineria d'or + fletxes)\n* Els britànics (dispositius de setge or +)\n* Franks (producció de fusta + cavalleria);\n* Alemanys (mineria del ferro, enviament + bo)\n* Bizantins (curació en el camp de batalla fletxes + + arbre minera)\n* Víkings (ferro + fletxes)\n* Lituans (tenen un guerrer únic - els generals, tenir una millor salut i major que la d'un altre, la força)\n* Mongols (parets Done + segrest de caixets de recursos estrangers)\n* Rusyches (armes de setge de producció + arbres)\n* Japonès (provisions + + comerç d'infanteria).\nIngrés en el joc Khan Wars també us permetrà submergir-se en el procés històricament ben coordinat, en què la precisió i la rellevància suficient. Tot això existeixen a la nostra nació - el veritable - món i també va participar en les guerres com a la defensiva i atacar als seus contemporanis a podnabratsya experiència militar i convertir-se en un respecte digne oponent.\nKhan Wars joc en línia en els seus principis en les tàctiques una mica com la guerra total. En total hi ha 16 unitats de combat, la disposició i el bon govern, que depèn d'un resultat positiu de la batalla. Cada estratègia és molt important en el camp dels shooters ubicació estimació, cavalleria i infanteria\nREGISTRE Guerra del Principat també li donen l'oportunitat de mostrar en la seva totalitat els seus talents estratègics, col · locant tropes en el més convenient perquè vostè demani. El procés és complicat, ja que per poder exercir amb èxit el joc Khan Wars en línia, cal explorar totes les funcions i característiques de les tropes existents aquí, per després considerar adequadament tots els detalls de la utilització d'unitats úniques. Anivellació joc joc Khan Wars que vostè prefereix, es pot dur a terme en el context de les tretze competències disponibles.\nSortida: jugar en línia del joc Khan Wars - el procés és bastant fascinant, però no està dissenyat per als amants de «informal», com els tàctics i estrategs nascuts naturals lucinants. Si això últim és cert per a vostè, llavors per aquest miracle per passar un navegador, de manera inequívoca, no val la pena.


Estàs ací : Inici / Tauler municipal d'anuncis\nTauler Municipal d'Anuncis\tDarrera actualització el Divendres, 24 Març 2017 19:08 Cliqueu ací per a consultar el document íntegre que és objecte d’exposició pública.\nEls anuncis relatius a actuacions municipals en fase d’aprovació i que es sotmeten a tràmit d’informació pública, per tal que es puguen presentar al·legacions, suggeriments, reclamacions, etc., com és en el cas d’aprovacions de disposicions generals, normes reglamentàries, ordenances, etc. s’han de consultar ací: Actuacions municipals en fase d’exposició pública\nEn eixe apartat també es poden consultar les actuacions municipals que originen també l’obertura d’un termini, però no en una fase d’aprovació inicial d’un acte administratiu, sinó per a la presentació directa de sol·licituds, instàncies, etc. Ho podeu fer des d’ací Altres actuacions municipals\nDescripció de l’assumpte (cliqueu per a obtenir el document)\nData acabament exposició\nAnunci de l'Ajuntament de Tavernes de la Valldigna sobre convocatòria de subhasta pública per a l'adjudicació del lot núm. 8 dels serveis de temporada de platja 2017\nAnunci de l'Ajuntament de Tavernes de la Valldigna pel qual es sotmet al tràmit d'informació pública i d'audiència als interessats el projecte d'Ordenança Municipal Reguladora de l'Informe d'Avaluació d'Edificis. 20-5-2017\nAnunci de l’Ajuntament de Tavernes de la Valldigna sobre suspensió de l’aprovació de noves classificacions de sòl i de l’atorgament de noves llicències urbanístiques en la zona d’este terme municipal afectada per l’actuació ferroviària tren de la costa\nBan de l’Alcaldia per a autoritzar la col·locació de flors i elements ornamentals en terra en períodes puntuals. 31-12-2017\nAnunci de l'Ajuntament de Tavernes de la Valldigna sobre suspensió de l'atorgament de llicències urbanístiques, i de l'aprovació de programes d'actuació, en l'àmbit afectat pel procediment de delimitació del domini públic hidràulic en un tram del marge esquerre del barranc de Malet i del riu Vaca, en este terme municipal. 8-2-2018\nResolució sobre modificació de la resolució 1925/2015, de 30 de juliol, relativa a la delegació de la presidència efectiva i vicepresidència de les comissions municipals informatives permanents.\nAnunci personal eventual\nAnunci nomenament tinents d'alcalde\nAnunci retribucions organs colegiats\nAnunci delegacions Alcaldia\nAnunci dedicació regidories\nAnunci nomenament de membres de la Junta de Govern Local


Marc Gual: "Va ser una acció fortuïta i la sanció és bastant injusta" - Esport3 - TV3 i Catalunya Ràdio\nMarc Gual: "Va ser una acció fortuïta i la sanció és bastant injusta"\nEl jugador del Barça Lassa assegura en una entrevista al programa "Tot costa" de Catalunya Ràdio que ha anat paint el càstig de sis mesos sense jugar a Europa i admet que té la consciència tranquil·la\n20/02/2018 - 20.34\nEl jugador del Barça Lassa d'hoquei patins Marc Gual ha explicat en una entrevista al programa "Tot costa" de Catalunya Ràdio com se sent després de ser sancionat amb sis mesos sense jugar a Europa arran d'un incident en un partit europeu a la pista del Benfica. Gual admet que amb el pas dels dies ha anat paint la sanció que li va imposar el Comitè de Disciplina de la CERS.\n"Fa una setmana et diria que encara no, el cap li donava voltes a tot plegat però ja han passat dues setmanes. Ja estic més tranquil tot i que penses 'per què m'ha tocat a mi' i no entenia res. No podia fer res més que deixar-ho estar i mirar endavant."\nGual va ser expulsat al minut 5 d'aquell partit després que el seu estic impactés al cap d'un rival, segons el blaugrana, de manera fortuïta, i assegura que té la consciència tranquil·la.\n"Potser la mala sort és que vaig aixecar les dues mans i se'm va aixecar l'estic massa amunt. A l'apartar-lo amb les mans és quan l'estic va fer la inèrcia de tocar-lo i el va tocar una mica al cap. Va ser una acció fortuïta i crec que la sanció és bastant injusta."\nSanció de mig any al blaugrana Marc Gual\nMarc Gual: "La sanció és injusta però em farà més fort"


L'alcoiana Gemma Miralles dirigirà l'obra de teatre 'Historia de una maestra' a l'Arniches d'Alacant | ARA Multimèdia\nMoment de l'obra / IVC\nEs tracta d'un homenatge als i les mestres que van lluitar per educar aquest país en una època de pobresa, ignorància i opressió.\nAquest divendres 30 d'octubre a les 20:30 h, l'escenari del Teatre Arniches d'Alacant serà testimoni de l'obra 'Historia de una maestra, dirigida per l'alcoiana Gemma Miralles. Es tracta d'un homenatge als i les mestres que van lluitar per educar aquest país en una època de pobresa, ignorància i opressió.\nLes entrades per veure l'espectacle es poden aconseguir per només 10 euros a aquest enllaç. Gemma Miralles dirigeix l'obra i la valenciana Paula Llorens dona vida a Gabriela López, protagonista de l'obra. A més, Llorens va rebre l'any 2019 el premi a la millor versió dels Premis de les Arts Escèniques de la Generalitat Valenciana per la seua adaptació al teatre de 'Tirant lo Blanc', singular per la visió femenina que fa d'aquest clàssic.\n'Historia de una maestra' endinsa els espectadors en la memòria de Gabriela, en la qual hi habiten els records del seu passat com a mestra. Els seus pensaments portaran el públic a conéixer alguns dels personatges i esdeveniments més importants de l'Espanya del principi del segle XX, com ara el caciquisme, les escoles de les zones rurals, els progressos de l'ensenyament durant la II República, les dues espanyes o els dos bàndols de la Guerra Civil espanyola. Aquest espectacle funciona com un homenatge a totes i tots els mestres que van lluitar per educar aquest país, en una època de pobresa, ignorància i opressió.\nLa coordinadora de la Direcció Territorial de l'IVC a Alacant, Alicia Garijo, comenta sobre aquest espectacle que "aquesta obra ofereix un retrat dels costums dels pobles espanyols al principi del segle passat, però sobretot és la història d'una dona, la vocació absoluta de la qual és la docència".


Ben aviat el collirem — El Blat al Sac\n3 kg de farina ecològica d'espelta\n+ 3 kg de farina ecològica de blat\na recollir a Cardedeu\n+ Seguiment del projecte via correu electronic\n+ visita al camp al Maig de 2017\n3 kg de farina de blat o espelta\n+ cistella de verdures ecològiques de Cal Cerdà\n+ un lot de cervesa artesana d'Esbioesfera\ntot a recollir a Cardedeu\n3 kg de farina de blat o espelta a recollir a Cardedeu\n+ un Taller d'Elaboració de Pa amb massa mare a l'escola Esbioesfera (4 hores)\n+ Seguiment del projecte via correu electrònic\n6 kg de farina ecològica de blat\n+ 6 kg de farina ecològica d'espelta\n3 kg de farina de blat ecològica\n+ Sopar per a dues persones al restaurant Ecovegetarià Esbioesfera\n3 kg de farina ecològica de blat o espelta\n+ Un curs de cuina vegetariana a Esbioesfera\nUna cistella de productes de Cardedeu i voltants: 3 kg de farina de blat + cistella de verdures de Cal Cerdà + formatge ecològic de la Païssa + cervesa Sant Jordi + mató de Can Bordoi + paté de tomàquets secs de l'Horta la Fanecada i de regal un coixí estampat amb el logo i omplert amb pellofa d'espelta.\nProjecte assolit!! Gràcies a tots per fer possible el Blat al Sac. Ara ens plantegem un nou objectiu!\nGràcies per contribuir assolir el nostre objectiu de fer possible el projecte “El blat al sac!”. Els camps ja estan a punt i la setmana vinent sembrem la espelta. El blat va més tard ja que tenen cicles diferents.\nEncara ens queden 20 dies de verkami i ens fixem un segon objectiu: arribar als 3.500 euros. Amb aquestes noves aportacions farem una estratègia de comunicació d’educació ambiental (plafons als camps, díptics i cartells a la vila) on explicarem el què, el com, el qui i el on del projecte. Perquè el desenvolupament de la sostenibilitat és també un canvi d’hàbits i foment de valors.\nEl blat ecològic de Cardedeu al sac!\nFarem farina ecològica a Cardedeu. Sembrarem blat, espelta, en terres certificades ecològiques de Cardedeu.\nContribuirem a la recuperació dels paisatges agraris propis i ha estendre l’agricultura ecològica en els cereals, fomentarem l’alimentació conscient i de km 0 i treballarem en xarxa.\nRecuperem terres, aproximadament 7500 m2, situades a molt a prop del terme de Cardedeu i 2 hectàrees més del propi municipi de Cardedeu que fins ara es destinaven a produir pinsos ecològics. Totes dues són terres certificades per el CCPAE.\nSembrarem blat i espelta, amb una previsió de producció de 3.500 Kg. de grana.\nLa moltura la realitzarem en un molí on només es molen granes ecològiques.\nLa distribució la farem directa, prioritzant les comandes de Cardedeu i els voltants, als consumidors particulars, als establiments d’alimentació conscient i als forns locals, contribuint així al foment de l’alimentació de km 0.\nL’èxit del projecte pot contribuir a estendre l’agricultura de secà ecològica i a reduir les actuals produccions destinades a menjar per a bestiar i de granes transgèniques.\nSóm un grup de persones compromeses amb l’agricultura ecològica i l’alimentació propera que vivim i estimen Cardedeu. El projecte «El Blat al Sac» està format per l'aliança de dos projectes que ja funcionen social i econòmicament:\nCal Cerdà: Som en Marçal, en Joaquim i en Marc, tres joves emprenedors, que per una barreja d'amor pel camp i ganes de canvi del sistema agroalimentari actual, decidim tirar endavant un projecte de transformació social, a través d'un acte tan quotidià com el fet de menjar.\nTreballem la terra amb agricultura ecològica, un model que deixa la terra millor del que l'ha van deixar els seus predecessors. Només així es pot assegurar que un sistema agrari sigui perdurable al llarg del temps. Per allunyar-nos del sistema agroalimentari actual, decidim tirar endavant un projecte de transformació social, a través d'un acte tant quotidià com el fet de menjar.\nEsbioesfera, Escola d'autosuficiència & Ecorestaurant: Som la Gemma Velasco i en Jordi Bonet una parella compromesa amb el territori i 'economia local. A l'any 2007 vàrem crear l'Associació Cardedeu per un món millor, una organització crítica amb la globalització i amb la que varem organitzar diversos actes culturals.\nEl 2011, fem el pas per formar una escola d'Autosuficiència amb l'objectiu de capacitar a la ciutadania en les habilitats i oficis per l'autoabastiment familiar.\nEn aquest moment s'incorpora en Ramon Arribas, amb el qui compartim experiències en l'agricultura ecològica. El 2013 amplien el projecte amb l'obertura d'un restaurant ecològic i vegetarià a la mateixa finca (al centre de Cardedeu)\nLa proposta “El blat al sac!” ens ha permès, ja, recuperar camps que feia anys que no es conreaven i, alhora, volem associar el producte ecològic, en aquest cas el blat, a la proximitat, al km0.\nLes vostres aportacions es destinaran a cobrir els costos de tot el procés d'elaboració, des de la preparació del terreny, la sembra, la recollida, la molta, empaquetat i les recompenses associades a la farina. A tots vosaltres, us anirem informant al llarg dels 8 mesos de tot el procés mitjançant material gràfic (fotografies, videos explicatius) per tal de tingueu un contacte constant del que vosaltres feu possible.\nEn cas de superar els objectius marcats a la campanya, continuarem oferint recompenses fins a tenir tota la farina compromesa. Això seria fantàstic.\nUs proposem aquestes recompenses compostes per la farina que produirem més altres complements que esperem que us agradin.\nEn totes les recompenses incloem un seguiment de la plantació, amb fotografies i vídeos explicatius, més visites al camp i als projectes de Cal Cerdà i Esbioesfera.\nTambé hem inclòs altres recompenses que desenvolupem als nostres projectes que us permetran gaudir millor de la farina, ja sigui pastant-la (fent pa o cuina vegetariana) o acompanyar-la (amb verdures, cervesa o un bon sopar)\nLa farina: Empaquetarem la farina en sacs de 3 kg, degudament etiquetada i llesta per utilitzar-se, ja sigui per fer pa, pastissos... La farina serà semi-integral, o sigui, que contindrà bona part dels minerals i tot el germen.\nLa cistella de verdures: Gaudireu d'una magnífica cistella elaborada per cal Cerdà que contindrà verdures de temporada, com ara tomàquets, albergínies, pebrots, enciam...\nUn lot de cerveses d'Esbioesfera: Ens agrada produir cervesa i ens agrada aconseguir que els ingredients siguin de la vora. Hem fet una petita plantació al pla Marcell de Cardedeu. Ara farem una bona cervesa. Seran 9 ampolles numerades i exclusives.\nTaller d'elaboració de pa amb massa mare: Sempre que vulgueu podreu fer pa vosaltres mateixos. Aquest taller es realitzarà a Esbioesfera per la Gemma Velasco al llarg d'un matí de dissabte (encara a concretar) durant el mes d'Agost i Setembre. Els participants aprendràn a fer pa a partir de massa mare amb la pròpia farina "El blat al sac".\nUn sopar per a dues persones: Les nits d'estiu són un bon moment per gaudir d'un magnífic sopar amb tot inclòs al restaurant Ecovegeratià d'Esbioesfera. Allí també podreu tastar què fem amb la farina "El blat al sac"\nUn curs de cuina vegetariana: Al Vallès tenim una riquesa extraordinària de verdures i llegums que cal aprofitar. Aquest curs de cuina vegetarina sorgeix de la pròpia demanda dels clients del restaurant, que veuen com no cal utilitzar ni carn ni peix per menjar bé i molt meditarràneament. Aquest curs serà d'un matí intens a concretar en els mesos d'Agost, Setembre i Octubre.\nLa cistella de productes de Cardedeu i voltants: Tenim la gran sort de fer grans productes i ben a prop. I molts més que podríem produir. Aquesta és la cistella on tots hi estem representats i lo bo i millor que sabem fer.\nLes recompenses es recolliran a la seu d'Esbioesfera, carrer Lluís Llibre 29, de Cardedeu, un cop tinguem envasada la farina. Calculem que podrem tenir-ho enllestit per principis d'Agost i ho podreu recollir fins a mitjans d'octubre.\nEns veiem amb la impossibilitat de poder oferir recompenses de farina i enviar-les per correu atès el preu de l'enviament. En tot cas, les persones que desitgin participar però no tinguin la possibilitat de recollir la farina a Cardedeu, poden demanar que li enviem per missatgeria abonant els costos en rebre el paquet.\nEn cas que unes pluges continues, una pedregada, una forta sequera o altres incidents meteorològics intensos propers a l'època de collita puguin malmetre la producció o minvar el rendiment fins a posar en risc les recompenses, els impulsors del projecte, Esbioesfera i Cal Cerdà, assumirem els costos i retornarem els diners als mecenes.\nTenim previst sembrar al mes d’octubre del 2016 i collir el blat i l'espelta al juny del 2017. Al juny, la falç al puny! A partir del mes d'Agost entregarem les recompenses i començarem a distribuir la farina.\nPots trobar més informació sobre nosaltres a:\nA Tele Cardedeu per estar sempre al costat de les iniciatives del poble\nA Jordi Salinas, el fotògraf professional que li encanten aquests projectes.\nA Joan Lluch per aquest magnífic logo que ens ha dissenyat.\nLes activitats que organitzarem per promoure el projecte seràn varies, algunes d'elles per als mecenes, altres obertes al públic en general. Pots contactar amb nosaltres a traves de les webs de Cal Cerdà o d'Esbioesfera.\nBen aviat informarem a tothom quines accions emprendrem per continuar amb la promoció dels productes locals i ecològics.\nM'agradaría participar en qualsevol de les vos tres activitats. Es pot? Salutacions .\n#08 / Ben aviat el collirem\nSí, sí, la collita de blat Florence Aurora està ben dreta i a punt per ser collida, durant el mes de juny farem la sega. Serà un moment emocionant. L'espelta, en canvi, no te bona pinta, la varem plantar tard (no per culpa nostra), no va ploure i està massa menuda. Estem patint per si recollirem alguna cosa.\nDe moment, ens quedem amb unes meravelloses fotos d'un bon fotògraf amic nostre, en Jordi Salinas.\nEls Castells ens ajuden a fer el projecte més gran\nCreuem els dits que ja recollim el blat\n#22 / Bones noticies i una de dolenta!\nDoncs sí, ja estem molent el cereal cultivat als camps de Cardedeu i voltants. I n'estem molt orgullosos doncs hem tingut una bona collita: Blat Florence Aurora, Espelta, Espelta bessona, Blat del Cor (camut) i Blat dur. Tot per aconseguir més autosuficiència i resiliència per al nostre territori. Un projecte, recordem-ho, que va ser possible gràcies a tots els mecenes i les persones que vàreu creure amb nosaltres.\nAquest any, al igual que l'any passat, també estarem a la fira de Nadal (15 i 16 de desembre) amb un producte molt Nadalenc: Les Neules d'Espelta El Blat al Sac. I qui ens fa les neules? Doncs els artesans Graupera de Mataró, un petit obrador amb una tradició neulera reconegudíssima i amb família que també vui a Cardedeu.\nPilar Graupera al seu obrador de Mataró\nSi voleu fer reserves de Neules ens podeu escriure al nostre correu: elblatalsac@gmail.com\nA la parada també tindrem farina i pasta (macarrons) per el qui en volgueu. O un lot per regalar ;-)\n#21 / Ja hem començat a segar el camps!\nDoncs sí, desprès de tantes pluges hem pogut entrar als camps per començar a segar. I la collita sembla esplèndida. Hem començar per l'espelta i el Kamut i continuarem per el Florence Aurora i el blar dur.\nRecolectant l'espelta de 2018\n#20 / A punt per segar els cereals d'aquest 2018\nVisitant els camps 2018\nAra ja fa molts mesos que no tenieu noticies nostres, potser fins i tot us heu arribat a pensar que el projecte havia desaparegut. Res d'això, hem continuat amb més força, sembrant més camps i amb més varietats. Per que la nostra voluntat és continuar abastint a tots vosaltres amb farina, pa i pasta de la millor qualitat, els camps d'aquí i així millorar l'economia local, l'entorn natural i, per no dir-ho, sentir-nos orgullosos de ser i fer el que som i fem.\nAquest any hem semblat Blat Florence Aurora, Espelta, Espelta bessona, Blat del Cor (Kamut) i Blat Dur. Esperem recollir una bona collita.\n#19 / El Blat al Sac a la fira de Nadal de Cardedeu\nEns agrada pensar amb la idea que la farina de Cardedeu arribi a totes les cases. I com que és Nadal... que millor que evaporar productes reunint el talent col·lectiu. Coneixem a l'Alex, un extraordinari pastisser, i coneixem al Ramón, un extraordinari neuler. I què tenim: Unes galetes extraordinàries d'espelta i també neules!! Boníssimes!!!\nEns veiem aquests dies 15, 16 i 17 a la Fira de nadal de Cardedeu a la nostra parada del Blat al Sac. La vostra contribució servirà per sembrar més terres de Cardedeu i els voltants i enfortir el projecte!\nNeules de nadal\nL'Alex, el nostre pastisser\n#18 / El Blat al Sac a la fira de Nadal de Cardedeu\n#17 / El Blat al Sac a les botigues de Cardedeu\nJa tenim el Blat al Sac a les botigues de Cardedeu! Per tots els qui voleu participar en el projecte, podeu comprar els Macarrons, Spaguettis i la Farina a aquestes establiments:\nFruiteria la Vila\nI cada diumenge, la farina transformada amb un magnífic pa al Forn Domenech\nPortant farina Florence Aurora al Forn Domenech\n#16 / Una nova recompensa entregada: Farina i Curs de Cuina Vegetariana!\nOOh! Ja hem entregat una altra recompensa: Farina i curs de cuina vegetariana.\nI ah! tenim novetats: Estarem a la fira de Nadal de Cardedeu els dies 14, 15 i 16. I què creieu que farem amb la nostra farina?\nCurs per als mecenes\nUn curs genial\n#15 / Gràcies a tots! Projecte Aconseguit!!\nQuan arriba el dia que portes tant de temps preparant, no pots evitar un pessigolleig a l'estómac. I més quan creus que allò que fas és per fer del món un lloc millor. Així ens varem sentir en Ramón, en Marçal i en Jordi aquest dissabte passat en la presentació del Blat al Sac.\nGràcies a tots els qui us heu compromés amb el projecte, gràcies al qui varem acostar-vos a coneixe'ns, gràcies a l'Ajuntament que sempre ens ha donat suport. Sabem que és molt típic dir això però és la veritat: Sense vosaltres això no hagués estat possible.\nAra toca donar-vos recursos que aprendre a utilitzar aquesta farina i aquesta pasta tant estupenda. Ben aviat tornareu a tenir noticies nostres!!\nel taller de bastonets\n#14 / Oh! quins coixins tant "macus" estem fent.\nMireu quins coixins més "macus" estem fent per els recompenses del Blat al Sac! pura artesania amb retalls de roba i omplerts amb pellofa de la nostra espelta! ooh!!\nRecordeu que tots els mecenes podreu venir a recollir la vostra recompensa el dissabte 4 de novembre entre les 10 i les 13h.\nCosint els coixins del Blat al Sac!\n#13 / Quin supercartell de la Festa del Blat!\nAquí tenim el cartell de presentació del projecte.\nEl dia 4 de novembre serà tota una festa!!\nGràcies a l'Ajuntament de Cardedeu per el seu suport en aquesta iniciativa.!\nFesta del Blat\n#12 / El 4 de novembre presentem El Blat al Sac. Us esperem!\nJa ho tenim gairebé tot a punt. Sembra increïble que ara fa un any ens reuníem i imaginàvem com ens agradaria tenir la farina de Cardedeu. I ja la tenim aquí, el dissabte 4 de novembre al matí us convidem a la presentació pública del projecte al Mercat Agroecològic de Cardedeu (crta de Canoves nº20). I allí mateix podreu recollir la vostra recompensa. En breu rebreu al altre correu personal per saber si podeu venir o, en cas contrari, us donarem altres dates per recollir la recompensa.\nAquell dia organitzarem activitats per nens i degustacions relacionades amb els cereals que faran d'aquell matí un dia ben complert.\nI no s'ha acabat aquí, també tindrem la pasta (macarrons i espagetis) elaborats amb la farina de Cardedeu. Una pasta integral ecològica i de proximitat de la que estem ben orgullosos. Us esperem a tots el dissabte 4 de Novembre a partir de les 10 i fins a les 13 h.\nMacarrons el Blat al Sac\n#11 / Estem a punt per moldre\nBon dia a tots els mecenes!\nUs estareu preguntant "on és la meva farina"? Hem tingut algun retràs burocràtic amb el CCPAE (certificació) però tot apunta que al llarg d'aquest setembre podrem entrar a moldre el gra de blat i espelta al molí ecològic de Gallecs.\nEl que sí us podem anunciar ja (i ens fa molta il·lusió) és que ja estem a punt per produir la Pasta Ecològica de Cardedeu (macarrons i espagueti). Aquí podeu veure les imatges del molí de gallecs on ens han fet la sèmola.\nMolí Ecològic de farina de Gallecs\nCarregant la sèmola per portar-la a la Moianesa\nBen aviat ens posarem de nou en contacte amb tots vosaltres. Per mitjans d'octubre estem planificant una festa de la farina ben xula.\n#10 / Ja tenim el Blat al Sac!\nJuly 12, 2017 — 1 comments\nDoncs, sí, després de mesos d'espera i de veure'l créixer, per fi l'hem segat.\nAlguns de vosaltres ens heu preguntat quan tindrem la farina i les recompenses associades.\nDir-vos que, des del molí de gallecs, ens han dit que el blat i l'espelta necessiten madurar 1 mes a dins del sacs abans d'entrar al molí. Això fa que no tinguem disponible la farina fins al mes d'agost i molts de vosaltres segurament estareu de vacances per poder venir a recollir la vostra recompensa.\nA més, des del Blat al Sac tenim moltes ganes d'organitzar una petita festa de celebració on ens puguem trobar tots els mecenes i gaudir d'alguns tallers on la protagonista serà la farina.\nAmb tot això, us demanem una mica més de paciència. Al Setembre tindreu la farina al sac i a casa vostra!\nEns acomiadem, de moment, amb aquest video de la collita. Gràcies, molt gràcies per fer-ho entre tots possible!\n#09 / Creuem els dits que ja recollim el blat\nJune 30, 2017 — 1 comments\nBon dia! Tenim bones notícies. Si no ens plou (cosa probable) entre avui i demà segarem el blat. Us mantindrem informats!! I ah! Tenim una sorpresa!!\n#07 / Els Castells ens ajuden a fer el projecte més gran\nQuan fas projectes engrescadors, sorgeixen sinergies fantàstiques. En Josep Castells, tan sols explicar-li el projecte, ja volia col·laborar. I li vàrem demanar allò que millor sap fer: un bon cartell per un camp de blat i espelta magnífics! Aquí estem, en el seu taller de Sant Agnès de Malanyanes, sorpresos i agraïts!\n#06 / Sembrant amb l'escola Can Manent\nEns agrada pensar que el Blat al Sac és un projecte que té una part educativa. Per això vàrem implicar-nos amb Can Manent per explicar als nens de 4art quina és l'agricultura que s'està fent a Cardedeu i com podem millorar-la perquè sigui més propera, ens aporti resiliència al poble i alhora sigui més beneficiosa per al planeta.\nAquest va ser el resultat: Fantàstic!\n#05 / Ja neix el Blat!\nDoncs sí, ja el tenim aquí. El Blat Florence Aurora ja s'aixeca i Cardedeu li dona la benvinguda. Som-hi, continua amb molta força!\nBen aviat, quan tinguem el terreny una mica més sec, sembrarem l'Espelta i el Sègol.\n#04 / El Blat al Sac: Ja tenim el blat sembrat! I aquest és el vídeo.\nHola a totes/s,\nAquest és el primer correu electrònic que us enviem com a mecenes que sou. Gràcies novament per fer possible aquest projecte.\nJa tenim el Blat sembrat en els camps ecològics certificats de la finca Rovellat, probablement els més cèntrics de Cardedeu. Ens hagués agradat avisar-vos amb antelació per si algú volia acostar-s'hi, però la previsió d'unes intenses pluges han "precipitat els esdeveniments" i hem aprofitat un forat en l'atapeïda agenda dels tractoristes per sembrar la llavor de blat, varietat "florence aurora", una varietat en recuperació.\nAquí teniu el vídeo "casolà" que hem fet per tots vosaltres.\n#03 / A 21 hores de finalitzar! I aquesta setmana sembrarem l'espelta\nNovember 14, 2016 — 4 comments\nEstem a punt de finalitzar el projecte, tant sols falten unes hores. Ara mateix hem aconseguit 3.200 €, molt bé! Tanmateix, si coneixeu algú que li pugui interessar participar-hi, convideu-lo. Ens agradaria tenir fons de reserva per ser campanyes de sensibilització amb les escoles de Cardedeu, amb la ciutadania, per ensenyar que els aliments poden venir de ben a prop.\nPer altra banda, aquesta setmana sembrarem l'espelta en els camps propers a la fira d'antiguitats de Cardedeu. Quan tinguem dia i hora concrets us ho farem saber per si algú vol venir a veure-ho.\nLa farina de Cardedeu\n#02 / Projecte assolit!! Gràcies a tots per fer possible el Blat al Sac\nOctober 27, 2016 — 2 comments\n#01 / TeleCardedeu amplia la informació del projecte!\nPer començar, volem agrair-vos sincerament aquest suport en el projecte, ja falta ben poc per arribar al nostre objectiu. Aquí teniu la notícia per va aparèixer a TeleCardedeu on podreu conèixer més informació del projecte:\nDoncs sí, ja estem molent el cereal cultivat als camps de Cardedeu… read more\nDoncs sí, desprès de tantes pluges hem pogut entrar als camps per… read more\nVisitant els camps 2018 Ara ja fa molts mesos que no… read more


El nou recompte eleva a 611 els morts per les inundacions i les allaus de fang al Brasil\nCinquè dia de recerca de víctimes al Brasil, després dels aiguats que han deixat un panorama desolador. Defensa Civil ha avançat, en el seu primer comunicat del matí, que el nombre de víctimes s'eleva a 611\n1 min. Teresòpolis 16/01/2011 14:40\n651x366 La ciutat de Teresópolis és una de les més afectades La ciutat de Teresópolis és una de les més afectades\nCinc dies després de l'inici de les fortes pluges, el nombre de víctimes mortals segueix ascendint. Defensa Civil ja les fixa en 611, a banda de més de 6.000 persones que han perdut també el seu habitatge i unes 7.780 que l'han hagut d'abandonar temporalment per refugiar-se en gimnasos i escoles públiques.\nEls càlculs de Defensa Civil expliquen que 274 morts corresponen a la ciutat de Nova Friburgo, 263 a Teresópolis, 55 a Petrópolis i 19 a Sumidouro. La majoria de les víctimes es van produir la nit de dimarts a dimecres, quan centenars de cases van quedar sepultades per allaus de fangs derivades de les fortes pluges dels dies anteriors. Els equips de rescat temen, a més, que la situació es compliqui amb els nous xàfecs previstos per als propers dies.


Tonino Guerra: poeta, escriptor i guionista era un home irrepetible, molt amic de Federico Fellini. Federico era de Rimmini i Tonino d'un poblet a 10 minuts. S'entenien en romaiès, un dels dialectes recargolats de l'Emilia Romagna i quan volien fer emprenyar l'equip de rodatge de les pelis parlaven en aquesta llengua i ni cristo els entenia. Parlar de Tonino i evocar imatges de l'Amarcord de Fellini (n'era el guionista) i escoltar mentalment la música de Nino Rota per a mi és inevitable.\nGuerra, ja gran, es va retirar al seu poblet de naixement on ja només quedaven 9 habitants, entre ells el seu germà, encara telegrafista de l'estació de tren on feia 40 anys que no en passava cap. Ah Itàlia... Allí va escriure Il Mele (La Mel) un llibret de records que Xicu Masó fa 10 anys va adaptar per al teatre com a monòleg i que ara ha recuperat.\nAmb gran habilitat, Masó ha muntat un espectacle càlid, tendre i intimista... poètic, ideal per a sales petites on la proximitat és un actiu, explicant una història per cada un dels 9 habitants, com la del Pierino de les abelles que dóna nom al llibre, però ha fet més. L'arriscat exercici de barrejar aquells records amb els seus, de quan vivia a Girona. La diferència és que en aquella perifèria de Girona les membrances han desaparegut entre blocs d'edificis i rotondes. Físicament algú li ha robat el paisatge, però per sort Masó reté les imatges i els records al cervell i les pot explicar. Hi ha moments de l'obra on no saps si comença explicant una història de la Emilia Romagna o de Catalunya, i el resultat és excel·lent. És com si una persona estimada t'expliqués contes a la vora del foc.\nPuc dir que és un dels millors monòlegs que he vist últimament i des d'aquí vull ressaltar que tot i ser un director extraordinari, Masó, intel·ligentment, s'ha fet dirigir per Miquel Górriz. Coneix els perills d'autodirigir-se i caure en algun excés i trencar la màgia de l'espectacle, o per por de fer-ho quedar-se curt. La veritat és que s'ha quedat en el punt exacte, aquell espai tan just on viu l'excel·lència.


Les intenses precipitacions d'aquest diumenge obliguen a activar el Pla INUNCAT - Societat - Rubí TV\nLes intenses precipitacions d'aquest diumenge obliguen a activar el Pla INUNCAT\nFins a les 18h, han caigut a Rubí 59 litres per metre quadrat i alguns talls de subministrament elèctric\nLes pluges intenses que estan afectant aquest diumenge Rubí i molts altres municipis catalans han obligat a activar l’Alerta del Pla Especial d’emergències per Inundacions a Catalunya (INUNCAT). De fet, l'episodi ha començat a les Terres de l'Ebre i al Camp de Tarragona de matinada i durant el dia s'ha anat estenent cap al litoral i el prelitoral de Barcelona. A Rubí, la pluja ha arribat cap a les 13h i es manté constant. Fins a les 18h, l'estació meteorològica de Jordi Bonell a la plaça Progrés portava registrats 59 litres per metre quadrat de l'episodi d'avui. A més, s'han produït talls de subministrament elèctric al centre i diversos barris, com Les Torres-Rubí 2000, que s'ha quedat sense llum durant diverses hores com a conseqüència de l'avaria d'un transformador elèctric del carrer Víctor Català.\nEs preveu que les precipitacions duraran fins la matinada de dilluns, i de moment ens estan deixant imatges poc vistes, com una Riera de Rubí molt carregada d'aigua i diverses avingudes poc transitables. Segons explicava la Policia Local a Rubitv.cat aquest diumenge a les 17.30h, de moment no s'havia vist necessari tallar al trànsit cap carrer o avinguda tot i que es recomanava evitar circular si no és estrictament necessari.\nFins al moment, el telèfon d'emergències 112 ha rebut 244 trucades per les fortes pluges, la majoria fetes des de poblacions del Baix Llobregat, Vallés Occidental i Barcelonès i per inundacions i incidències viàries. Entre les 3 i les 5 de la tarda, Bombers de la Generalitat ja havia atès 68 serveis per pluja. Només a Terrassa n'hi ha hagut 13 actuacions dels bombers per acumulació d'aigua. Protecció Civil ha alertat també del risc de mala mar, amb onades que podrien superar els 2,5 metres a tot el litoral català, així com mar de fons de component est.\nProtecció Civil de la Generalitat recomana revisar que els embornals i desguassos d’aigua de pluja estan nets de fullaraca i terra per evitar acumulacions d’aigua. Durant la tempesta es recomana allunyar-se de les rieres, dels torrents i de les zones que es poden inundar, i no estacionar-hi vehicles. Es demana a la ciutadania que tampoc travessi cap riu, ni riera ni zona inundada.\nRUBÉN CABÚS / Foto: Alfonso Suárez\nEtiquetes: pla INUNCAT, pluja, precipitació, meteorologia, temps


Dietaris Apòcrifs: Era matí al Paradís\nEra matí al Paradís\nMai no vaig pensar que seria testimoni de com envellirien les meues mans sobre el teclat del piano. Mai no ho havia pensat, és cert. O potser sí, però és com si les meues mans haurien de ser alguna cosa intemporal, alguna cosa que no està subjecta a la foscor que envelleix el passat i t'apropa el futur com una certesa ineludible. I tanmateix ahir me'n vaig adonar. Fins i tot vaig arribar a veure-les com a estranys instruments, aliens, de tot allò que jo feia sonar a la sala de concerts. I em vaig recordar del Frederic. Ell sempre em deia el mateix: "saps?, Franz, mai no veuré envellir les meues mans sobre el piano. És com si només hagués conegut la matinada del Paradís". I a mi em van colpir les seues paraules. Ja estava molt malalt. Només aquella seua seguidora, l'anglesa, es preocupava d'ell. Ella, i la seua germana, que va vindre de Polònia amb els seus mateixos ulls transparents d'aigua i perfums de melangia. I varen ser com dues mans que el bressolaven perquè mai no coneixeria el capvespre del Paradís.\nI jo, ahir, mentre tocava aquella paràfrasi de no sé quin operista a la moda, potser el maleït Meyerbeer, vaig comprendre la importància que d'ara endavant tindria la meua pell, i tot el que quedés enganxat al seu damunt, com a estigmes dels meus pitjors malsons. Ja sé que el piano no es toca amb els dits ni amb la pell. Ja sé que les tecles d'un piano només obeeixen els més íntims designis d'un desig mai no prou conegut per nosaltres mateixos. I que només una absoluta puresa pot traure el millor del que és amagat al fons de les seues cordes, al fons dels nostres pensaments mai no pensats, dels nostres no-res. Però entenc que no vaig ser prou sensible al que em deia el Frederic, tot i la meua emoció, que no vaig adonar-me de com va resplendir-nos aquella matinada del Paradís que ell em nomenava, i que la meua ceguesa va ignorar. Fugissera, indulgent amb les passions adolescents, macabra pel dictat de les hores, incerta com el bes de les noies que només són flors d'un dia al Paradís.\n¿I ara, què em queda?, em pregunte. ¿Consolatione philosophiae? No, Boeci, ja li vares fer prou de mal a la música, ¿no et sembla? No, farem Consolatione musicae. Sembla que ja no és matí al Paradís. Si més no, a les meues mans, tot i que encara és matí als meus millors records. Farem una melodia de nocturn, com si fos el Chopin. Un nocturn que parle de quan era matí al Paradís.\nM'encanta.Enhorabona...ho he pujat al Facebook...beset fort!!!\n13 d’octubre de 2013 a les 18:44\n13 d’octubre de 2013 a les 20:07\nSí, els dits i la pell precisament "toquen", i dicten el trau de carícia o pressió per a cada nota, destil·lada des del cervell.\n14 d’octubre de 2013 a les 15:06\n"Des del cervell", efectivament, Olga. Tocar el piano és una forma de pensar. Una abraçada.\n15 d’octubre de 2013 a les 9:21


CAP-ROIG | Celler-Adocse\nArxiu d'etiquetes: CAP-ROIG\nEl dia anterior vaig preparar un brou de peix vermell que fa una oloreta que no veas.\nGairebé 3 litres de brou, he posat. L’escalfarem poc a poc.\nMentre s’escalfa el brou, prepararem un picada.\nPelem els tomàquets i les nyores ja sabeu, aneu traient la carn de la pell amb una cullerea. La pell es llença.\nAra netegem bé el peix i el llenguado que no falti.\nCom que el caldo ja bull afegirem les patates.\nAfegim també el peix la lluerna l’escòrpora la picada ho remenem amb compte i hi incorporem el marisc.\nUna remenada ho salem i ho taparem s’ha de coure uns 10 minuts.\nUn cop fet, ho servirem en una safata gran tot barrejat.\nA taula muntarem el plat.\nUna mica de patata, de gambes, d’escamarla, de peix…i sobretot, de caldo.\nI finalment, si us agrada clar, un parell de cullerades d’allioli claret (recepta ràpida).\nAquest plat es menja així, axafant tot el peix (lliure d’espines) amb la patata i l’allioli.\nOrigen: Lo peix del caldo\nAquesta entrada va ser publicada a Cuina, Reblogged, Receptes, SEGONS PLATS i etiquetada ALLIOLI, CAP-ROIG, CUINA, ESCAMARLANS, GAMBES, LLAGOSTINS, LLENGUADO, LLUERNA, MARISC, PATATES, PEIX, RECEPTA, SEGONS PLATS, VERDURA el febrer 13, 2020 per Administrador.\nUna de les que he repetit ha estat la de cebiche. Us he…\nAquesta entrada va ser publicada a Cuina, Reblogged, Receptes, SEGONS PLATS i etiquetada ALVOCAT, CAP-ROIG, CEBA, COGOMBRE, CUINA, LLIMA, PEBROT, PEIX, RECEPTA, SEGONS PLATS, TOMÀQUET el Agost 4, 2015 per Administrador.\nHi ha peixos adequats per a les sopes, que ni tan sols es poden menjar per la gran quantitat d’espines que contenen – els escorpinyots inferiors, els burros, els serrans. Aquests són peixots que fan meravelloses sopes de peix. I no cal dir les julívies – anomenades en altres indrets julioles i en altres guiules. Les julioles i en general tots els peixos per a fer aquesta sopa han de contenir la màxima quantitat de greix i de viscositat possible. Es aquest greix marí el que constitueix el punt més alt, l’autèntica substància de la sopa de peix”. (Josep Pla; El que hem menjat)\nHi ha tota una sèrie d’espècies de peix que, ja sigui per elles mateixes o bé per la seva talla, no tenen suficient valor per vendre-les per separat a les peixateries i el que es fa…\nAquesta entrada va ser publicada a Articles, Reblogged i etiquetada ALIMENTACIÓ, ARTICLE, CAP-ROIG, LLUERNA, PEIX, PEIX ARANYA, PEIX DE ROCA, PEIX RATA, PENEGALL, RASCASSA, SERRÀ el Juny 17, 2015 per Administrador.


Llagostera Ràdio - El Govern reforça l'atenció a la violència masclista i crea 60 noves places d'acollida\nEl Govern reforça l'atenció a la violència masclista i crea 60 noves places d'acollida\nArticle Anterior Tres dates espaiades en el temps, aforament reduït i nova ubicació, l’Espurnes de Llagostera s’adapta a la nova situació\nSegüent Article Inspecció de Treball diu que Educació va incomplir la llei en no consultar la reobertura de les escoles\nEl Govern català destinarà 2,9 milions d'euros addicionals a un pla de xoc contra la violència masclista per reforçar els seus serveis després que arran del confinament i l'estat d'alarma gairebé s'hagin triplicat les atencions.\nConcretament, s'obriran tres nous Serveis d'Intervenció Especialitzada (SIE) al Vallès Occidental, al Baix Llobregat i a l'Alt Empordà i s'ampliaran els serveis d'acollida i urgència amb unes 60 noves places en diferents comarques perquè arribin al conjunt del territori.\nAixí, s'arribarà a un total de 200 places. Segons ha explicat el vicepresident del Govern, Pere Aragonès, durant les primeres setmanes del confinament les trucades als serveis d'atenció van duplicar-se i en les darreres s'han gairebé triplicat.\nTambé han atès més de 500 dones que s'hi adreçaven per primer cop.\n"És una xacra que malauradament no ha desaparegut sinó que s'han produït noves situacions que cal atendre", ha dit Aragonès.\nEl pla de xoc ja comptava amb un pressupost de 13,5 milions d'euros i amb aquests 2,9 milions addicionals disposarà de 16,4 milions per al 2020.\nDurant l'any 2019, els SIE d'arreu de Catalunya van atendre 4.933 dones i 1.144 infants. Des de l'inici del confinament, el 16 de març, i fins al 31 de maig s'han atès 469 dones de nova entrada.\nSegons ha dit en roda de premsa la subdirectora general de Lluita Contra la Violència Masclista, Montserrat Sánchez, des que va començar el confinament, s’han fet en total 9.633 atencions telemàtiques a dones en situació de violència masclista, és a dir, setmanalment s'ha atès una mitjana de 803 dones.\nPel que fa a les atencions a infants i adolescents, les professionals han fet 1.968 atencions, una mitjana de 165 per setmana. Les atencions telefòniques han arribat a triplicar la mitja d'atencions presencials que es feien en un mes anterior al confinament.\nD'altra banda, des del 16 de març, 17 dones i 21 infants s'han incorporat al Servei d'Atenció d'Urgència o d'altres equipaments residencials d'urgència previstos pel Departament durant l'estat d'alarma.\nPer altra banda, el Departament de Treball, Afers Social i Famílies ha reprès una formació en línia que va haver d'aturar a causa de l'estat d'alarma. Va dirigida a formar 4.134 persones professionals de Serveis Socials Bàsics i Serveis Especialitzats de Catalunya en perspectiva de gènere i per a la millora de la intervenció en casos de violència masclista.\nD’altra banda, durant el confinament s'ha iniciat la formació en línia "Violències masclistes, un problema social", adreçada a les gairebé 700 persones que gestionen els diferents equipaments i serveis de la Direcció General Acció Cívica i Comunitària (DGACC): 127 persones dinamitzadores de la Xarxa Òmnia, 336 persones que treballen a la xarxa d’equipaments cívics, 208 persones que presten serveis a les Oficines d’Afers Socials i Famílies i 23 persones dinamitzadores de les ludoteques.\nAixí mateix, el Departament ha programat la formació "Violències masclistes en dones grans" promoguda per la DGACC que s'ofereix ara en format en línia, amb 6 sessions de 2 hores en directe, adreçada a professionals de l'administració o entitats que s'hi dediquen.


Número, superficie y valor de los locales catastrales según uso y destino principal de la ciudad de Barcelona - Conjuntos de datos - Open Data Barcelona\nNúmero, superficie y valor ...\nNúmero, superficie y valor de los locales catastrales según uso y destino principal de la ciudad de Barcelona\nNúmero, superficie y valor de los locales catastrales según uso y destino principal de la ciudad de Barcelona.\nLes dades publicades corresponen a l’impost de béns immobles amb data d’1 de gener de cada any.\nA partir de l'any 2018 es trenca la sèrie amb els anys anteriors atès que coincideixen la revisió cadastral, la nova ponència i amplia l'explotació cadastral dels locals segons ús i destinació principal, quan anteriorment només s'explotava segons ús del càrrec. Tanmateix, locals cadastrals amb ús “Ensenyament” passen a denominar-se “Ensenyament i Cultura” i els que tenen ús “Hotel “ es denominen “Turisme i Hostaleria”.\nEls recursos a partir de l'any 2018, inclòs, contenen els conceptes de Superfície i Valor. La Superfície dels anys anteriors al 2018 cal consultar-la al dataset Superfície dels locals cadastrals segons destinació principal de la ciutat de Barcelona. El concepte Valor no té dades històriques.\nA l'any 2021 es fa visible l'aplicació de la sentència sobre la "Ponéncia de Valores 2017" que torna a assignar l'ús "Habitatge" a tots aquells locals habitatge que disposen de llicència d'habitatge turístic (HUT) i que la l'esmentada ponència havia determinat que passessin a tributar amb l'ús "Turisme i Hostaleria" durant el període 2018-2020.\nESTRUCTURA DEL RECURS A PARTIR DE 2018\nCodi del districte\nCodi del barri\nDescripció del ús destí principal\nNombre, Superfície m2 i Valor € dels locals cadastrals\nNombre de locals, superfície i valor per ús destí\nESTRUCTURA DEL RECURS ANTERIOR A 2018\nUsos dels locals cadastrals\nNombre de locals cadastrals\nDirección General del Catastro. Ministerio de Hacienda y Función Pública. Ajuntament de Barcelona. Institut Municipal d'Hisenda.


Titelles i clown\ndimecres, 28 de juny de 2017 10:15\nLa funció es farà a les 11.30 hores al parc de la Torre Lluc.\nLa Cia. Ortiga presenta Kumulunimbus\nL’espectacl que es podrà veure dins el programa de la Festa Major de Gavà aquest dissabte a la Torre Llu començarà a les 11.30 hores\nLa Companyia Ortiga presenta, aquest dissabte a Gavà, el seu espectacle de titelles i clown Kumulunimbus. L’obra narra l’amistat entre una nena i un núvol, on ell porta cada dia l’aigua necessària perquè ella i les seves plantes puguin viure. Un dia però, el núvol no torna i la nena marxa amb les seves plantes a buscar-lo. Comença així un llarg viatge ple de dificultats fins que, despréí﷽﷽﷽﷽﷽﷽﷽﷽de detals´sperança desa a ploure rup de nun lo. comença farençara s naufragar al mar, es troba amb una gran frontera que no la deixa continuar, i allà, enganxat a l’enfilat el troba.\nUn gegant habita en aquest espai i atrapa els núvolsper treure’ls l’aigua i comercialitzar-la. Empresona la nena i posa el núvol a la màquina, l’exprimeix, embotella l’aigua i marxa a vendre ampolles. El núvol amb les últimes forces aconsegueix sortir i salvar la nena. Un cop fora, cau sense forces i ella se l’emporta cap a casa. La nena està desesperada, el núvol no es mou i les plantes estan pansides. Ella no sap què fer i, quan tot sembla perdut, un grup de núvols enfosqueix el cel i comença a ploure.\nKumulunimbus parla sobre la valentia la injustícia, les migracions i la permanent esperança dels seus protagonistes. L’espectacle, que captiva els més petits i commou el públic adult, combina titelles i clown i està farcit de detalls humorístics, crítica i sorpreses.\nDarrera actualització de dimecres, 28 de juny de 2017 10:19


Carnaval 2020 Torredembarra - 20 a el 26 de febrer de 2020\nData: 20/02/2020 19:00 - 26/02/2020 20:00\nTelèfon: 977640025 ext 711,712 i 713\nArrivo de Ses Majestats Carnestoltes, acompanyats de la mascarada La Figa Te Fai i de tots els infants i grans que vulguin acompanyar-los disfressats.\nRecorregut: carrer de Pompeu Fabra, carrer de Pere Badia i plaça de Mossèn Joaquim Boronat. En cas d’inclemències meteorològiques, Ses Majestats Carnestoltes, arribaran al Casal Municipal a les 20 h.\nPresa de possessió del poder local i degustació de coca de llardons i mistela (preu: 1,50 €) fins a exhaurir existències. Col·labora: Pastisseria Carbonell.\nDe 17 a 19 h, a la plaça de Mossèn Joaquim Boronat\nOrganitza: Regidora de Joventut i Infància.\n17a edició del Concurs de mascotes disfressades. Desfilada de les mascotes i lliurament dels premis. Les mascotes que vulguin participar en el concurs es podran inscriure a la Regidoria de Festes (C/ Capella, 6, despatx 10), de dilluns a divendres, de 9 a 14 h i ½ hora abans del concurs a la mateixa plaça.\nCol·laboradors: Clínica Veterinària Sos Animal Torredembarra, Centre Veterinari Dra. Rosalia Núñez Martí, Ivet Centre Veterinari, GatiGos Veterinaris, 4 Potes.com Serveis Veterinaris, Perruqueria Canina Angie, Stylecan Perruqueria Canina i Felina.\nA les 11.30 h, a la plaça de Mossèn Joaquim Boronat\nSortida de la Rua Infantil de Carnaval fins a la plaça del Castell.\nEn arribar, Carnaval Infantil i Ball de disfresses\nAnimació musical “Que peti la plaça”, a càrrec de la Cia. Xip Xap.\nA partir 19.30 h,\nSortida de la Gran Rua de Carnaval\nRecorregut: carrer de Pompeu Fabra, carrer de Pere Badia, carrer d’Antoni Roig, carrer de Francesc Moragas, passeig de la Sort, carrer de Tarragona, plaça de Catalunya, carrer de Lleida, carrer de Pere Badia i carrer d’Antoni Roig cruïlla amb carrer de Francesc Moragas.\nBall de Carnaval amb Carnaval Dance.\nA les 11.30 h, Concentració a Cal Bofill\nSortida de la Rua de Carnaval, pel passeig Marítim (des de Cal Bofill fins a la Casona - oficina de Turisme del pg. Rafel Campalans).\nDinar de Carnaval. Preu 6 €\nVenda de tiquets: fins al 17 de febrer a la Regidoria de Festes, de dilluns a divendres, de 9 a 14 h (c. Capella, 6, despatx 10).\nBatalla de confeti al Passeig de la Sort\nSortida de la comitiva fúnebre per a donar l'últim adéu a Ses Majestats Carnestoltes\nSolemne enterrament i sardinada. Preu 1 € (fins a exhaurir existències).\nDurant l’acte es lliuraran els reconeixements del vot popular (podeu fer-ho a: www.torredembarra.cat)\nVenda de tiquets: fins al 20 de febrer a la regidoria de Festes, de dilluns a divendres, de 9 a 14 h. (c. Capella, 6, despatx 10) o 1/2 hora abans a la mateixa plaça.\nEn cas de pluja, es farà al Casal Municipal, a les 19 h.\nDescarrega't el programa : CARNAVAL 2020


Eti@m By M@ite: Arròs de conill i ceps\n· ½ conill\n· 5 talls de costella de porc (a daus)\n· 3 salsitxes a daus\n· 10 tires de mongeta tendra\n· 10 grs de ceps\n· Fetge del conill\nPiquem el julivert i 2 grans alls. En fem dos parts i en una hi piquem un tall del fetge. Reservem.\nEn una paella posem a coure tota la carn amb un bon raig oli d’oliva. Reservem.\nPosem els ceps en remull amb aigua.\nEn una cassola amb el oli que ha sobrat de la carn posem a coure la ceba i dos alls laminats, quan la ceba ja sigui daurada, afegim el pebrot a daus, remenem i seguim la cocció. Afegim els pèsols, les mongetes i el tomàquet. Deixem que els sofregeixi, afegim un got de vi i ho deixem coure 5/8 minuts més. Posem sal i pebre i una mica de pebre vermell.\nAfegim la carn i els ceps(si volem també tirar l’aigua dels ceps). Ara és el moment de deixar ho coure 2 o 3 minuts i si volem fer quelcom ho podem deixar a punt fins l’hora de dinar.\nPosem l’arròs (jo faig un punyat per cada persona + un de regal), ho remenem i deixem que és rossegi. Afegim l’aigua calenta fins a cobrir. El tastem i posem a punt de sal i pebre si fa falta. Ara és el moment de deixar ho coure 15/18 m. Un cop passat el temps apaguem el foc i servim als 2 minuts.\nVi triat per acompanyar: Cava brut Codorniu\nPublicat per Maite JUANOLA ROIG a 11:50\nEtiquetes de comentaris: ceps, conill\nMarina A.F. divendres, de juny 27, 2014 12:25:00 p. m.\nQuin arròs més bo, tan gustós...\nMaite JUANOLA ROIG divendres, de juny 27, 2014 12:28:00 p. m.


Els cors vulnerables dels homes - Diari de Girona\nEls cors vulnerables dels homes\nmatías crowder 20.10.2017 | 10:57\nEl corazón de los hombres, de Nickolas Butler, és una profunda novel·la en la qual l'autor aprofundeix en la representació de la família americana. Grans personatges que trobaran en l'amistat l'amulet per sortejar les dificultats i contradiccions de la vida.\nLa història comença l'estiu de 1962 en un clàssic campament americà de boy scouts. Nelson, «el corneta», el més aplicat de tota la tropa, travessa aquesta edat en què es deixa de ser un nen per ser un home, convertint-se en el més vulnerable de tots.\nPer la seva mateixa aplicació, és l'objecte de totes les burles. Nelson és així, li interessen els nusos, els insectes, els invents, és el primer de la classe. La seva corneta és un present heretat d'un avi que va lluitar en la Primera Guerra Mundial. Fill d'una altra guerra, com moltes generacions d'americans, el seu pare travessa aquell focus de frustració i del sense sentit del tornar a casa, després de tornar de les trinxeres d'Europa.\nLa ploma de Nickolas Butler descriu amb precisió quirúrgica aquella tensió familiar en la qual viu Nelson i que comparteix amb moltes llars d'aquell temps. Un pare frustrat, una mare que li té por i que vol escapar de la llar, el nen que rep pallisses cada vegada més fortes, com si així el seu pare descarregués en ell tota la seva ira continguda. Fins que un dia se'n va, el pare, i la llar finalment es trenca. Entre totes les bromes que rep Nelson –una nit li abonyeguen i orinen sobre la corneta–, el seu únic amic serà Jonathan, un noi del grup dels grans, un aliat que l'acompanyarà per la resta de la seva vida.\nQuan la història fa el salt a l'estiu de 1996, passats més de trenta anys, el corneta Nelson i el seu amic Jonathan són dos homes grans curtits per la vida. Nelson ha estat a Vietnam, i ja no és aquell noi innocent dels campaments d'estiu. Jonathan repeteix com un ritual la seva assistència als campaments d'estiu, ara amb el seu fill Trevor, encara adolescent, avorrit de la vida de casat i la rutina familiar. Si als anys setanta Butler descriu la tensió familiar, on les dones amb prou feines tenien veu, en els noranta la descreença de tot el que els havien ensenyat envolta els seus personatges en la confusió i el fet de semblar perduts tot i haver complert tot el que s'esperava d'ells.\nSerà Trevor qui completi més tard el mateix ritual amb el seu propi fill, en una aposta de generacions de pares que desitgen ensenyar alguna cosa de la vida als seus fills. I on cada època té els seus propis paràmetres i requeriments. Els emblemes dels escoltes, que segueixen sent els mateixos, trobaran el seu significat diferent segons les seves pròpies vides i personalitats.\nEl corazón de los hombres descriu el món masculí d'una societat travessada per les guerres. L'educació dels homes, transmesa per altres homes que, en la majoria dels casos, de generació en generació, no hi han trobat més saviesa que la desgràcia. La vida aviat s'ocupa de posar a cada un en el seu lloc, on hauran de superar els desenganys. La lleialtat, l'amistat, el pas del temps, la família, són els eixos clau des d'on Butler edificarà una esplèndida novel·la carregada de vida i amb els quals realitza un panell general de la societat moderna.\nButler és llicenciat per la Universitat de Wisconsin i pel taller d'escriptors del mateix centre. Ha treballat al departament de manteniment de Burger King, de venedor de salsitxes, en una empresa de telemàrqueting, en una indústria càrnia, en un torrador de cafè i de dependent en una licoreria. Quan fa uns anys va sorprendre la crítica amb la seva primera novel·la, Canciones de amor a quemarropa, va iniciar una carrera marcada per una profunda i única visió de la societat americana.


Anònim 11 de novembre de 2011 a les 4:54\nEt deixo aquí l'últim post de la Papallones, per si vols córrer una aventura...\nNo has de comprar res, eh? Encara que, si no compres l'entrada, potser no et deixen passar ^0^\nEutrapèlia 11 de novembre de 2011 a les 5:07\nA mi m'han dit que és gratis! :) A veure si hi puc anar, que avui espero visita!\nEutrapèlia 11 de novembre de 2011 a les 5:08\nGràcies per estar al cas, Pilar!\nEva 11 de novembre de 2011 a les 10:25\nI et vas comprar alguna cosa a Harrod's?\nEutrapèlia 11 de novembre de 2011 a les 13:42\nUna bola per a l'arbre de Nadal. En solc comprar una de cada lloc on vaig a l'hiver i quan torno a casa amb la família la posem a l'arbre (tampoc no podia fer una gran despesa). A Harrods hi havia tota una secció dedicada a Christmas World.\nAl final no podré anar al recital, m'anava molt malament i pel que he vist, ho arribo a fer i avui em quedo al carrer, perquè la clau de casa no funciona, sort que hi era el vigilant nocturn (que no venia des de la 1a setmana). Ja he acceptat que sempre hi haurà algun problema a la resi i que soldrà anar acompanyada de despesa de telèfon per part meua, però mentre es pugui solucionar... :)\nEutrapèlia 11 de novembre de 2011 a les 13:43\nLa bola és molt i molt bonica, eh! Però si la desembolica m'omple de porpurina.\nLashed 12 de novembre de 2011 a les 19:42\nque fas buscant això tu.....:S\nEutrapèlia 13 de novembre de 2011 a les 5:47\nhahaha, m'ha arribat i ho he trobat curiós! Ahir vam anar a passejar per Regent's Street, Oxford Street, Picadilly i hi ha uns aparadors xulíssims, no per la roba, sinó per la decoració, i aixì sí que m'agrada! vaig a menjar pernilet salat...


ENTREVISTA a Joan Beumala: “Per a un periodista, dirigir una televisió i una ràdio és un projecte apassionant" - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nQuè et va motivar a presentar-te a la plaça de direcció de la ràdio i televisió vilafranquines?\nJo soc un periodista tot terreny, que porto més de vint-i-cinc anys guanyant-me la vida escrivint a diaris i parlant per ràdio i televisió, i de sobte, en una època de la meva vida adequada per iniciar nous projectes, que se’m presentés l’oportunitat d’optar a dirigir una ràdio i una televisió, a més d'una pàgina web, em va semblar un repte apassionant.\nPer això es van presentar tants periodistes al concurs públic?\nSegurament. Crec que vam ser més de trenta. I et diré que, dels que vam quedar finalistes, qualsevol podia haver estat l’escollit i fer-ho bé.\nQuè creus que va pesar més en la decisió de la comissió de selecció, la teva trajectòria o el projecte que vas presentar?\nPenso que va ser un tot. En qualsevol cas, jo als membres del tribunal els vaig dir: ‘si busquen una persona que es dediqui a fer números i a exercir una línia continuista, em sembla molt bé però no soc la persona que busquen. Si, en canvi, vostès necessiten algú que plantegi un projecte renovador, il·lusionant i d’equip, penso que soc l’indicat’. I va funcionar.\nCom va ser l'entrada i el primer contacte amb la plantilla?\nPenedès Televisió i Ràdio Vilafranca compta amb una plantilla de professionals excel·lents. La veritat és que m'ho han posat molt fàcil des del primer dia. Sí que soc conscient que puc projectar una imatge de periodista una mica agressiu i que això podia provocar algun recel, però estava convençut que no tindria problemes. I en aquest sentit, em sento molt còmode.\nQuè és el primer que vas fer com a director?\nRecordo que en el discurs de presentació als meus nous companys i companyes, els vaig dir quatre coses. Primera, que ens ho passaríem molt bé, perquè la nostra feina (que és creativa) si no es fa en un bon estat d’ànim, no es fa bé. Segona, que només els exigiria compromís i professionalitat, que és el mateix que jo m’exigeixo. Tercera, que volia parlar amb tots per separat i que valorava molt la iniciativa personal. I quarta, que jo només seria un bon director si era capaç de treure el millor d’ells mateixos.\nQuin balanç fas d'aquest primer mes i mig de feina?\nEstic molt content, perquè m’ho estan posant molt fàcil. Han canviat certes dinàmiques i, si més no per a mi, tinc la sensació que fa molt més temps que estem treballant junts, que el poc més d’un mes que fa que soc amb ells.\nSer molt comunicatiu és un dels teus mètodes de treball?\nPer descomptat. Jo necessito comunicar-me amb el meu equip. Llibertat total, però m’agrada estar al corrent de tot. I gaudeixo molt fent els consells de redacció cada matí per decidir com estructurem l’informatiu, i les reunions amb els caps per valorar els nous projectes, i parlar i debatre idees amb tothom de la plantilla.\nQuanta gent forma part de la plantilla actualment?\nSom una vintena de persones, entre la ràdio i la televisió. Som un equip i el nostre sistema de joc és el PDF: pensar el que volem fer, decidir què fem i fer-ho. En aquest sentit, crec que hi havia ganes de canvis.\nQuins són els teus principals reptes o objectius?\nPotenciar els mitjans al màxim. Hem de crear una televisió i una ràdio modernes, que informin i entretinguin, al servei de la nostra gent i amb la voluntat de ser un referent imbatible al Penedès. Abans de ser director, tenia clar que la ràdio i la televisió de la meva ciutat, Vilafranca, tenia molt bons professionals, perquè els coneixia. Però, caram, cal que ho ensenyem bé. Cal lluir la nostra marca. Això penso que ha faltat i per això treballem.\nCom ho penseu fer?\nHi ha molta feina a fer i, sobretot, potencial, és a dir, capacitat dels professionals que formem part de la plantilla, per fer-la bé. Això no és un objectiu a curt termini, d’avui per demà. Però en tres anys, hem d’haver experimentat un canvi radical. D’entrada, la primera prioritat és potenciar els informatius i les tertúlies diàries i apostar per dos pilar bàsics de la nostra programació, com són els castells i el vi, unes “matèries primeres” molt nostres i que han de ser les nostres marques. A partir d’aquí, són molts els programes de temàtica i gènere divers que estem pensant amb tot l’equip. Paral·lelament, tot el procés de canvi, va lligat a la transició imminent cap a l’alta definició. Com veus, estic tenint una entrada realment molt intensa. I m’encanta.


Joan Millaret Valls>>Després de guanyar l’Oscar a la millor pel·lícula estrangera per la meravellosa La gran belleza (2013), el napolità Paolo Sorrentino retorna a les pantalles de casa nostra amb renovada i arrauxada força en una pel·lícula tan pretensiosa com controvertida, Juventud. Un megalòman film que, després de passar per la corda fluixa de l’aparador del Festival de Cannes, s’ha erigit recentment en la gran triomfadora de la darrera edició del Premis del Cinema Europeu de 2015 on va conquerir guardons tant importants com el de millor pel·lícula, millor director i, també, millor actor pel veterà i incombustible Michael Caine.\nDesprés de passar per la corda fluixa de l’aparador del Festival de Cannes, ‘Juventud’ s’ha erigit recentment en la gran triomfadora de la darrera edició del Premis del Cinema Europeu de 2015\nEn aquesta operística obra, tant o més ambiciosa que l’anterior, Sorrrentino ha comptat ara amb l’empenta d’una coproducció europea, ha rodat en anglès i ha estat acompanyat d’un repartiment internacional de vertigen. La juventud ens presenta a dos vells amics octogenaris i consogres que s’hostatgen com cada any en un balneari suís entre valls alpines. Són el compositor retirat Fred Ballinger (Michael Caine), que es nega a la petició d’interpretar davant de la reina una de les seves brillants composicions, i el realitzador Mick Boyle (Harvey Keitel), que està enllestint les darreres frases del seu últim i testamentari llargmetratge.\nLa fastuosa pel·lícula compta amb una construcció fragmentària, episòdica, fins a desbordar-se amb grapats d’esquetxos promoguts per la incorporació de nous protagonistes secundaris amb les seves respectives històries. Com passa amb la filla i representant artística de Fred, Lena (Rachel Weisz); un jove actor de cinema tan adorat com frustrat pel seu famós paper de robot i que prepara el seu nou paper, JimmyTree (Paul Dano); o la veterana estrella Brenda Morel (Janet Fonda) que arriba per enviar a fer punyetes al director Mick.\nUn film absolutament magistral en l’art de combinar el grotesc i el sublim, allò ridícul i allò bell.\nUn film que parla de tot i de res, d’allò greu i d’allò lleuger, de la vellesa i la joventut, que mira al passat i alhora al futur, que burxa dins de la família i en els fills, i que es deixa aclaparar malencònicament pel pòsit que resta de tot plegat. Un film desequilibrat en la seva desmesura, erràtic en el seu dispers enfocament calidoscòpic i esmaperdut en la pretesa voluntat pontificadora dels seus discursos, aforismes i sentències. Però, tanmateix,un film absolutament magistral en l’art de combinar el grotesc i el sublim, allò ridícul i allò bell. Un film dotat de molts moments d’una brillantor i elegància visual difícilment imitable, cops de geni espatarrants, llampecs encegadors de talent. Imatges prodigioses d’un film narcisista.


El nostre tresor... - Ajuntament de Torrelles\nPortada > Actualitat > Notícies > El nostre tresor...\nEl nostre tresor...\nMasses vegades tenim quelcom molt valuós enfront i no en som conscients fins que ja és massa tard.\nEn aquest sentit, freqüentment la nostra societat no té en compte el valor de les persones grans: la seva experiència, el seu saber, la importància de les seves memòries...\nActualment a Torrelles de Llobregat comptem amb una població aproximada de 800 persones majors de 65 anys. Al voltant d’unes 230 persones són sòcies de l’associació de la Gent Gran i participen de les activitats, sortides, viatges, tallers, cursos, … que es realitzen i al voltant de 25 persones van a l’espai de la Gent Gran on es treballa, entre d’altres, la capacitat de fer durant el màxim temps possible les coses a les què li donem un valor.\nAixí doncs tenim un grup important de persones que es troben plenament identificades amb el que es fa al casal i a la vegada, d’altres que prefereixen altres fórmules.\nAixò és ben normal, doncs no hi ha un prototip d’una persona gran. Hi ha una gran diversitat. Diversitat d’interessos i de necessitats. Algunes persones de 80 anys tenen una capacitat mental i física comparable a la de persones de 30 anys. Altres de la mateixa edat necessiten de cures i suport per a les activitat bàsiques.\nAl Casal de la Gent Gran gaudim d’un model de gestió compartida que combina les programacionsi dinamització de l’ajuntament amb les de l’associació amb l’objectiu d’arribar a cadascuna de les persones grans , entenent que totes són diferentsi totes hi tenen lloc al Casal.\nDes del nostre parer, la nostra gent gran és un tresor.\nEstem treballant perquè el casal esdevingui un espai obert amb activitats quedonin resposta a més persones. Entre aquestes valorem que cal promoure projectes intergeneracionals i activitats en xarxa amb d’altres equipaments.\nEl Casal de la Gent Gran necessitava d’una reforma important i per tant una de les nostres apostes ha estat aquesta. Durant aquest curs hem estat fent actuacions necessàries per tal d’assegurar la qualitat de les instal·lacions i les activitats.\nEntre aquestes, com ja sabeu l’estiu passat vam instal·lar l’ascensor per accedir a la primera planta, i també es va fer el tractament a les bigues de fusta. El mes de febrer es van iniciar les obres de la coberta del casal que estava molt malmesa. Arrel de la Covid-19 vam fer una aturada durant unes setmanes i posteriorment esva reprendre la feina amb la remodelació de la segona planta, que permetrà gaudir d’espais per a totes les activitats i desplegar-ne de noves. Actualment continuen les obres, s’ha pintat la façana exterior, s’està pintant tot l’interior i s’ha fet un bany adaptat.\nEntenem que la planificació de les activitats del casal s’ha desenvolupar en el marc d’un pla de promoció de l’envelliment actiu . En aquesta línia, estem treballant per a realitzar una anàlisi participativa de les necessitats i preferències de les persones grans per continuar afavorint l’envelliment actiu de la població.\nDarrera actualització d’aquest contingut: 23/09/2020 a les 16:51h


Jaume Cabré anima Òmnium Cultural: "Ladran, luego cabalgamos"\nEl Premi d'Honor de les Lletres Catalanes defensa l'entitat de les crítiques dels que tenen "l'Estat, Déu i Rouco Varela al seu costat". I dóna les gràcies a dues persones que han animat a fer més socis: Pep Guardiola i Alícia Sánchez-Camacho\nLAURA SERRA Barcelona 23/05/2012 20:04\nL'escriptor Jaume Cabré ha dit, en la glossa d'Òmnium Cultural, que es tracta d'una peça clau de la societat civil catalana des del final de la dictadura. "Fa 35 anys que es va instaurar la democràcia i Òmnium encara ens fa falta pels mateixos motius pels quals va néixer durant la dictadura. Això és molt fort. Vol dir que tenim un problema", ha dit l'escriptor.\n"Òmnium s'ha sabut fer enemics: els que odien la llengua catalana i els que volen anorrear la personalitat de Catalunya. Òmnium és una pedra a la sabata perquè és una mostra que som vius. Quan un polític s'escandalitza perquè Òmnium rep ajuts públics o quan altres diuen que els socis, és a dir jo, som 'hooligans', penso en els clàssics: 'Borden i de seguida sabem que cavalquem davant de tothom' –diu Cabré en llatí–. Una cita que en castellà han atribuït erròniament a Cervantes i que han arrodonit en: 'Ladran, luego cabalgamos'. Que bordin!", deia l'autor de 'Jo confesso'.\nCabré desacreditava les crítiques anticatalanistes en pro de la universalitat. "Tenen l'Estat, Déu i Rouco Varela al seu costat, i en aquestes condicions el diàleg és difícil", ha dit. I tot i que està convençut que "no els convencerem mai, els que ens volen mal", ha recordat què ha impulsat l'augment de fins a quasi 30.000 socis aquests darrers mesos: "Les declaracions de la líder que està en contra de les subvencions a Òmnium, gràcies, Alícia Sánchez-Camacho, per l'empenteta, i que Josep Guardiola fes d'Òmnium els seus tres fills. De nou, gràcies, Pep".\n"Com és que un país que fa castells de 3 de 10 no té polítics capaços de fer pinya?", es demanava l'escriptor. "A Espanya estem sols", deia. I defensava el camí obert per Òmnium Cultural cap a la independència: "El camí és llunyà però factible, costerut però a l'abast".


El Ministeri de Sanitat aprovarà en els pròxims dies una ordre per tancar Madrid i nou municipis més de la Comunitat – El Iris.cat – Digital d'informació i cultura\nEl Ministeri de Sanitat aprovarà en els pròxims dies una ordre per tancar Madrid i nou municipis més de la Comunitat Illa recorda al govern d'Ayuso que haurà de complir la decisió tot i que s'obre a "millorar" el document\nACN Madrid .- El ministre de Sanitat, Salvador Illa, ha comparegut després de la reunió del Consell Interterritorial de Salut per anunciar que signarà en els pròxims dies una ordre ministerial que es publicarà al Butlletí Oficial de l’Estat que a la pràctica restringirà la mobilitat a Madrid i 9 municipis més de la Comunitat. “La salut de Madrid és la salut d’Espanya”, ha afirmat el ministre que ha afegit que “ningú entén” que després de l’acord assolit aquest dimarts entre el seu Ministeri i la Comunitat, el govern d’Isabel Díaz Ayuso hagi rebutjat la proposta que ha portat al Consell Interterritorial de Salut. Illa ha recordat que el govern d’Ayuso està obligat a complir l’ordre, malgrat que s’ha obert a “millorar-la” en els pròxims dies.\nL’ordre restringeix la mobilitat a municipis de més de 100.000 habitants que superin una incidència acumulada de més de 500 casos per 100.00 habitants, tinguin més d’un 10% de PRC positius i un índex d’ocupació de les UCI superior al 35%. Es redueixen les reunions a sis persones, a un terç en llocs de culte i s’imposen restriccions d’aforament.\nArticle anterior Juaneda demana solucions inmediates per a resoldre el tancament de l’escorxador\nSegüent article Espanya registra 11.016 nous positius per covid-19 i suma 177 morts més


Esports - El Futbol Sala Sant Cugat suma una victòria de prestigi a la pista de la Fundació Esportiva Grama\nEl Futbol Sala Sant Cugat suma una victòria de prestigi a la pista de la Fundació Esportiva Grama\nEl Futbol Sala Sant Cugat guanya a la pista de la Fundació Esportiva Grama\nel 16/gen/17 Joan Garcia Futbol Sala PDF\nEl Futbol Sala Sant Cugat guanya (1-3) a la pista de la Fundació Esportiva Grama a la jornada 14 del grup 1 de Tercera Divisió. Els de Jaime Martínez s'imposen en els darrers cinc minuts de partit amb gol de Bernat Batllori i doblet de Guillem Pros. Els santcugatencs són sisens deprés de sumar dues victòries consecutives.\nEl Futbol Sala Sant Cugat s'apropa a la part alta de la taula després de superar a domicili el quart classificat, la Fundació Grama. Els santcugatencs sumen 24 punts i estan a nou del líder, el Llicà d'Amunt. El matx entre colomencs i santcugatencs ha estat marcat per la igualtat i el primer gol ha estat obra de Guillem Pros al minut sis. Amb aquest marcador s'ha arribat al descans.\nA la represa, el matx ha embogit en els darrers cinc minuts de partit quan el local Aitor Cruz ha empatat. Un penal transformat pel santcugatenc Bernat Batllori i un altre de Guillem Pros al darrer minut han sentenciat el matx per al Futbol Sala Sant Cugat.\nEls de Jaime Martínez jugaran aquest dijous a les nou del vespre al pav 3 davant l'Arrels, desè classificat.


Type: Posts; User: wgarcia; Keyword(s):\nThread: Festa ubuntaire aquest dissabte 12 de maig de 2021\nSticky: Festa ubuntaire aquest dissabte 12 de maig de 2021\nBon dia ubuntaires!\nAquest dissabte 15, farem la festa ubuntaire pel canal de jitsi\nEns hi posarem a les 10:30 h i tindrem xerrades ben diferents i...\nThread: Inscripció Festa Peluda (Hirsute Hippo - Ubuntu 21.04) - 15 de maig de 2021\nSticky: Inscripció Festa Peluda (Hirsute Hippo - Ubuntu 21.04) - 15 de maig de 2021\nLa festa que se celebrarà el dia dissabte 15 de maig al canal ubuntu-cat del Jitsi. L'assistència a la festa és completament gratuïta però us demanem que us inscriviu a fi que puguem preparar i...\nThread: Festa Hirsute Hippo (Festa Peluda) - Ubuntu 21.04 - Dissabte 15 de Maig de 2021\nFesta Hirsute Hippo (Festa Peluda) - Ubuntu 21.04 - Dissabte 15 de Maig de 2021\nTal com marca la tradició, després de 6 mesos d'espera, a l'abril de 2021 es publicà la versió definitiva del GNU/Linux Ubuntu 21.04.\nPer celebrar-ho, la comunitat de l'Ubuntu en català, tal i com...\nThread: Nova versió, nova guia.\nRe: Nova versió, nova guia.\nMoltes gràcies Miquel, és increïble que podem comptar amb tota aquesta documentació en català. Ho hem anunciat de forma destacada a la pàgina web (https://www.ubuntu.cat).\nThread: Jornada de treball ubuntaire (Dissabte 10 d'abril, 10:00-13:30)\nJornada de treball ubuntaire (Dissabte 10 d'abril, 10:00-13:30)\nEl proper dissabte 10 d'abril, ens reunirem pel canal #ubuntu-cat de freenode.net per treballar en traduccions d'Ubuntu i altres feines com ordenar el wiki i el web. Si és menester, ens podríem veure...\nThread: Crida a la participació a la Festa Peluda\nCrida a la participació a la Festa Peluda\nEl proper 15 de maig celebrarem la sortida de la nova versió de l'Ubuntu amb una festa amb xerrades al Jitsi de guifi.net. És per això que es demana si teniu alguna cosa relativa a Ubuntu o al...\nThread: No imprimeix\n[SOLVED] Re: No imprimeix\nSi us plau no marquis com a "Solved" si no està solucionat, perquè aquests articles queden com a referència futura i algú pot creure que aquí hi ha una solució al seu problema. Deixa-ho obert i ja...\nThread: terminal no funciona\n[SOLVED] Re: terminal no funciona\nNo conec la terminal que es fa servir a MATE (mate-terminal?), però potser és un problema de configuració de la terminal. Pots provar primer amb alguna altra terminal a veure si pot ser això, per...\nCompte amb :\npots fer destrosses, les opcions "-fr" li diuen que esborri tot sense preguntar.\nÉs normal que a la terminal no hi hagi res, si no dones cap ordre. Què et surt si...\nI quin és l'error que veus exactament? El que mostra la captura és simplement la consola habitual. Si entres una ordre produeix algun error?\nA paste.ubuntu.com et mostra un enllaç un cop enganxes el text que vols mostrar, i el que has de fer és enganxar aquest enllaç perquè el puguem veure allà mateix.\nQuant al que mostres, coincideixo...\nEl fòrum no mostra l'enllaç directament, suposo que per protegir-se de possibles spam. Potser pots explicar l'error que veus, o sent una terminal, copiar i enganxar el text on es veu l'error. Si és...\nThread: carpeta Baixades\n[SOLVED] Re: carpeta Baixades\nAixò que mostres és l'escriptori. La carpeta de Baixades hauria d'estar a la teva carpeta d'inici, no a l'escriptori.\nQuant a què els fitxers no es baixen a la carpeta baixada, depèn de com ho...\nSticky: Re: Fil de benvinguda\nBenvingut i no pateixis, aquí ningú no som programadors, anem aprenent ajudant-nos els uns als altres.\nThread: Inscripció Festa Virtual Groovy Gorilla (Ubuntu 20.10) - 14 de novembre de 2020\nInscripció Festa Virtual Groovy Gorilla (Ubuntu 20.10) - 14 de novembre de 2020\nPer celebrar-ho, la comunitat de l'Ubuntu en català, tal i...\nThread: targeta de xarxa\n[SOLVED] Re: targeta de xarxa\nJo faig servir una de les opcions que suggereix @3nd, i em va bé:\nThread: Crida a la participació en la Festa d'Instal·lació 20.10\nCrida a la participació en la Festa d'Instal·lació 20.10\nEl dissabte 14 de novembre de 2020 se celebrarà la festa de llançament de la versió 20.10 de l'Ubuntu, novament per Internet. És per això que se us convida a presentar propostes de xerrades per...\nThread: impressora Hewlett Packard 3835\n[SOLVED] Re: impressora Hewlett Packard 3835\nNo et demana instal·lar el connector per a l'escàner (hp-plugin)?\nThread: Augmentar la mida de la partició Linux\n[SOLVED] Re: Augmentar la mida de la partició Linux\nPerfecte, doncs, si no t'importa, marca el primer missatge com a "Solved" així es veu que ha quedat solucionat per si algú ho vol consultar en el futur.\nSí, sense impressora, et dirà que no tens impressora.\nEn aquesta pàgina:\net diu quines impressores HP tenen suport a Linux. Si cerques per la que dius, veuràs que diu...\nThread: Com despertar el PC\n[SOLVED] Re: Com despertar el PC\nEl que cal és la marca/model de la placa mare, per veure com accedir al menú de configuració de la BIOS.\nAixò que mostres no sembla el menú de configuració de la BIOS. Quina marca i model exacte és l'ordinador?\nHas provat F2 i Del a l'hora?\nD'acord amb la sortida que has enganxat, sembla que pràcticament tot està deshabilitat ("disabled"). Els únics dos "enabled" deuen ser el botó d'arrencada i alguna altra cosa.\nEl primer que es...


ERC avisa el PSOE que el problema és «de sobirania» i no d'un nou Estatut | NacióDigital\nERC avisa el PSOE que el problema és «de sobirania» i no d'un nou Estatut\nPere Aragonès assegura que és "preferible un bon acord" de cara a la investidura que un "acord ràpid"\nper Sara González , 2 de desembre de 2019 a les 13:43 |\nAragonès i Rufián, amb la direcció d'ERC i els grups al Congrés i al Senat | ACN\nERC ha advertit aquest dilluns al PSOE que en les negociacions no persegueix ni un nou Estatut ni més inversions. Des de Madrid i després de reunir-se amb els diputats del Congrés i els senadors, el coordinador nacional dels republicans i vicepresident del Govern, Pere Aragonès, ha subratllat que el conflicte polític pivota en què Catalunya "vol decidir lliurement el seu futur polític" i que, per tant, el problema és "sobre la sobirania" i en cap cas competencial.\nAragonès ha volgut deixar clar que a la mesa de negociació que demanen a canvi de l'abstenció a la investidura de Pedro Sánchez ERC plantejarà, de nou, el dret a l'autodeterminació, que el PSOE ha insistit sempre que és un mur infranquejable. El líder republicà extramurs ha fet aquestes declaracions després que El País hagi publicat que la intenció dels socialistes és oferir desenvolupar l'Estatut que va ser escapçat pel Tribunal Constitucional i un augment de les inversions.\nEn tot cas, les converses per a la investidura se situen en una fase prèvia a la d'abordar el conflicte de fons. Els republicans demanen una mesa de negociació en la qual puguin desenvolupar quin és el seu projecte sense que se'ls veti la possibilitat de fer-ho. "És moment d'obrir una etapa de diàleg i de negociació", ha assegurat Aragonès, que ha afegit que en les pròximes setmanes es veurà també si el PSOE està disposat a obrir o no una negociació "honesta i sincera" per afrontar el conflicte polític.\nLa consigna de "no taquigrafiar" les reunions\nEls republicans han insistit que la seva voluntat és treballar perquè es pugui produir un acord "sòlid" amb el PSOE i ja ha precisat que de vegades aquest objectiu és "inviable amb què sigui ràpid", amb la qual cosa han tornat a insistir que no tenen pressa perquè la investidura sigui abans de Nadal, com voldria Sánchez. "És preferible un bon acord que un acord ràpid", ha dit Aragonès. També Gabriel Rufián ha insistit en aquesta qüestió: "Entenem que necessitem construir un bon instrument, un camí que és incompatible amb les presses". En tot cas, ha afegit, no es dilatarà "artificialment" cap negociació ni entraran a "taquigrafiar" el contingut de les reunions per no trencar-les.\nRufián ha considerat també "positiu" que el PSOE es reuneixi aquest dimarts amb Junts per Catalunya just abans d'afrontar la segona trobada amb l'equip negociador d'ERC al Congrés. Sobre les votacions que es produiran demà per escollir la presidència i la mesa del Congrés, així com la del Senat, Rufián ha precisat que ERC mai ha participat d'aquest tipus d'eleccions. Ha lamentat, però, que Vox acabi tenint representació a l'òrgan de gestió de la cambra baixa.\nChacón proposa «fixar un preu» per la independència i preguntar si s'està «disposat a pagar-lo»\nPolítica, ERC, avisa, problema, sobirania, nou, Estatut, Pere Aragonès, Gabriel Rufián, nova legislatura, Pedro Sánchez